ישיבת מליאה, כנסת 25, פרוטוקול מספר 74, 2023-05-30 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת

אמיר אוחנה:  היום יום שלישי י' בסיוון התשפ"ג, 30 במאי 2023

אמיר אוחנה:      הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת, לקריאה ראשונה, מטעם הממשלה, הצעת חוק בתי דין רבניים (קיום פסקי דין של גירושין) (תיקון מס' 10), התשפ"ג–2023

דן מרזוק:  תודה

אמיר אוחנה: תודה למזכיר הכנסת

אמיר אוחנה: חברי הכנסת, הנושא הראשון בסדר-היום יהיה נאומים בני דקה

אמיר אוחנה:  אנחנו נפעיל את ההצבעה, ומי שמבקש לנאום, ישב במקומו ויצביע

אמיר אוחנה:  אני רואה שאין חברי כנסת שלא ישובים, אז אנחנו נפעיל זאת כרגע, בבקשה

אמיר אוחנה:  עד שאקבל לידיי את הרשימה, ראשון הדוברים יהיה חבר הכנסת יוסף עטאונה

אמיר אוחנה:  בבקשה

יוסף עטאונה: כבוד היושב-ראש, לפני חודשיים פניתי לשר האוצר, כממונה על יחידת האכיפה על הבנייה, אחרי הרס של שישה בתים של משפחת אל-ע'ול בנגב, שנמצאת בכפר לא מוכר

יוסף עטאונה:  היום קיבלתי את התשובה של השר, וכנראה ששר האוצר עדיין לא השתחרר מזה, כמייסד עמותת רגבים

יוסף עטאונה:  בתשובה שלו הוא משקר בעזות מצח ואומר שההריסה של ששת הבתים של משפחת אל-ע'ול היא במסגרת הסדרה של היישוב ערערה בנגב

יוסף עטאונה:       כנראה מי שהכין לו את התשובה לא עדכן את השר שהיישוב ערערה בנגב הוקם בשנת 1981

יוסף עטאונה:  ישוב שקיים בשנת 1981 לא צריך הסדרה

יוסף עטאונה:  הוא עונה שם שהוא מצפה מנציגי ונבחרי הציבור לעזור למדינה במאמץ שלה להסדרה בנגב

יוסף עטאונה:  מכאן אני רוצה לענות לשר סמוטריץ': אנחנו נבחרי ציבור שמייצגים את הציבור שלנו, ויש לו את הזכות להכרה בכפרים שלו, ולכן כל ההתנהגות שלו וכל התגובה שלו הן בזויות

יוסף עטאונה:  כנראה הוא עוד פעם לא השתחרר מעמותת רגבים ונערי הגבעות

יוסף עטאונה:  לאנשים בנגב יש את כל הזכות להכרה בכפרים שלהם

יוסף עטאונה:  תודה רבה

אמיר אוחנה: תודה לחבר הכנסת עטאונה

אמיר אוחנה:  אנחנו נעבור לחבר הכנסת דן אילוז, ואחריו – חבר הכנסת אלי דלל

דן אילוז: אדוני היושב-ראש, כנסת נכבדה, לא פעם אנחנו שומעים על החשש מפני תביעות בהאג כנגד חיילינו היקרים

דן אילוז:  אני רוצה לספר לכם על מקרה של תביעה בין-לאומית כנגד ישראל שקרתה בעבר, לפני אלפיים שנה

דן אילוז:  התובעים באותו דיון היו נציגי שלוש האומות המוכרות, הישמעאלים, הכנענים והמצרים

דן אילוז:  הדיון המשפטי התקיים בפני השליט הכול-יכול, הכובש אלכסנדר מוקדון

דן אילוז:  מי שנבחר לייצג את ישראל היה גביהא בן פסיסא, אחד מחכמי ישראל

דן אילוז:  הישמעאלים, בהיותם צאצאי בנו של אברהם אבינו, טענו לבעלות משותפת על הארץ

דן אילוז:  גביהא ענה להם שיעיינו בתורה ויראו ששם נאמר כי את הארץ נתן אברהם דווקא ליצחק, ואילו לשאר בניו נתן מתנות אחרות ונפרד מהם בעודו בחיים

דן אילוז:  דווקא מהתנ"ך הגיעה התשובה

דן אילוז:  הכנענים טענו לבעלות על כל הארץ, שהלוא בתורתנו נאמר כי הארץ נקראה ארץ כנען

דן אילוז:  גביהא השיב גם להם מהתורה, כדי להפריך את טענתם

דן אילוז:       הטענה השלישית הייתה של צאצאי מצרים, שביקשו לקבל בחזרה את שווי כלי הכסף והזהב שהשאילו מהם היהודים לפני יציאת מצרים

דן אילוז:  גם להם השיב גביהא מתוך התורה וציין כי בני ישראל שועבדו בעבודות פרך במשך מאות שנים, ועליהן לא קיבלו תשלום

דן אילוז:  הסיפור הזה התרחש בכ"ה בסיוון, שאותו אנחנו מציינים בעוד כמה ימים, והוא אקטואלי מתמיד

דן אילוז:       לא פעם נשמעות טענות שונות כנגדנו מצד האומות, במיוחד על רקע ישיבתנו כאן בחבל נחלת אבותינו

דן אילוז:  כמו שגביהא בן פסיסא ידע, גם אנחנו צריכים לדעת שאין תשובה יותר טובה מהתנ"ך כדי להגן על זכותנו על הארץ

דן אילוז:  הרי התנ"ך הוא ספר שלא רק מחדד את הזכות ההיסטורית על הארץ, אלא גם מהווה מקור נאמן לדתות הגדולות של העולם

דן אילוז:  כן, גם אומות העולם מאמינות בתנ"ך

דן אילוז:  את התשובה הברורה הזאת הציע הרבי מלובביץ' לנציגי הכנסת והממשלה לענות, ולכן לקראת כ"ה בסיוון אפשר לחזור ולהגיד: אנחנו כאן כדי להישאר

דן אילוז:  הקדוש ברוך הוא נתן לנו את הארץ הזאת, והתנ"ך הוא מקור הזכות שלנו

דן אילוז:  תודה רבה

אמיר אוחנה: תודה רבה לחבר הכנסת אילוז

אמיר אוחנה:  יעלה ויבוא חבר הכנסת אלי דלל, ואחריו – חברת הכנסת לימור סון הר מלך

אליהו דלל: אני כל כך שמח ונרגש היום שהכנסת, כנסת ישראל, מעלה את נושא הפרהוד

אליהו דלל:  זה דבר שאותי באופן אישי מרגש, כי ההורים שלי הם ניצולי הפרהוד

אליהו דלל:  העליתי את זה לא פעם ולא פעמיים פה, גם בנאום הבכורה

אליהו דלל:  בהזדמנות הזאת אני רוצה להודות לחבר הכנסת ויו"ר הקואליציה אופיר כץ, שהוא היה הראשון שהעלה את הנושא הזה

אליהו דלל:  החוק שמגיע היום זה דבר אדיר לכל אותם ניצולים ולכל הקהילה של יהדות בבל

אליהו דלל:  אני הולך מפה למרכז יהדות בבל, כי שם יהיה טקס מרכזי, ואני נואם מרכזי שם, כך שלא אוכל להישאר

אליהו דלל:       אני רוצה גם לציין היום שקיימנו שלושה דיונים במסגרת היום הבין-לאומי למניעת עישון

אליהו דלל:  יש לנו הרבה חוקים, אבל לצערי אין לנו אכיפה, ואני ראיתי את הנזקים הגדולים, ראיתי את הנוער, וראיתי את כל האנשים שהגיעו היום, כולל את האימא שאיבדה את בנה בגלל עישון הסיגריה האלקטרונית

אליהו דלל:  אני קורא מפה לכל הנוגעים בדבר, לכל משרדי הממשלה, לעשות כל מה שאפשר כדי למנוע את עישון הסיגריות בקרב ילדים ונוער עד גיל 18

אליהו דלל:  תודה רבה

אמיר אוחנה: תודה לחבר הכנסת דלל

אמיר אוחנה:  תעלה ותבוא חברת הכנסת לימור סון הר מלך, ואחריה, אחרון הדוברים לשלב זה – חבר הכנסת צבי ידידיה סוכות

אמיר אוחנה:  בבקשה

לימור סון הר-מלך: אדוני היושב-ראש, כנסת נכבדה, ראשית, אפתח בתנחומים על פטירתו של הגאון גדול הדור הרב גרשון אדלשטיין, זכר צדיק לברכה, איש שתורתו ואהבת ישראל שבו האירו לכולנו

לימור סון הר-מלך:  אבד צדיק מן הארץ

לימור סון הר-מלך:        בנוסף, אני מבקשת לשלוח תנחומים למשפחת הנרצח בפיגוע הירי שהתרחש היום סמוך ליישוב חרמש בצפון השומרון

לימור סון הר-מלך:  שלא תדעו עוד צער

לימור סון הר-מלך:  בכל שבוע אני מתייצבת כאן לזעוק את זעקת תושבי יהודה ושומרון ולהעלות על נס את שורת הפיגועים שהושתקו

לימור סון הר-מלך:  לרוב מדובר בעשרות פיגועים, פיגועי אבנים ובקבוקי תבערה, שמסכנים את חייהם של עשרות אלפי תושבים וכמעט שהפכו לשגרה אצל רבים מהם

לימור סון הר-מלך:  אתמול, כשישבתי לכתוב את הנאום, חשבתי לדבר על פיגועי הירי המסוכנים והמושתקים

לימור סון הר-מלך:  היום, לצערי, זה נגמר באסון

לימור סון הר-מלך:  מחבלים פתחו בירי לעבר רכב בצפון השומרון, ובו נהרג מאיר תמרי

לימור סון הר-מלך:  כל חטאו של הנהג היה שבחר לחיות ולנסוע כיהודי גאה בארצו

לימור סון הר-מלך:  הלב דואב למראה התמונות המזעזעות של כיסא התינוק לצד הנהג, התינוק שלא יזכה לראותו ולגדול לצד אביו

לימור סון הר-מלך:       כאמור, עוד לפני הפיגוע הנורא התכוונתי לדבר על פיגועי הירי המושתקים

לימור סון הר-מלך:  אני מבקשת לתת לכם דוגמה

לימור סון הר-מלך:  בשבוע שעבר כולנו הזדעזענו מתיעוד פיגוע הירי שהתרחש בין היישוב מגדלים ליישוב אביתר

לימור סון הר-מלך:  מחבלים שארבו לאם וילדיה ירו על רכבה, ובחסדי שמיים מרובים הכדורים שפגעו ברכב פספסו בסנטימטרים בודדים את בני המשפחה

לימור סון הר-מלך:  אך לולא התיעוד המצמרר, שבו נשמעות היריות, ומייד לאחריהן נשמעה אם המשפחה מורה בזעקות לבנותיה להתכופף ובודקת כי אף אחת מהן לא נפגעה, כנראה שלא הייתם שומעים על הפיגוע הזה

לימור סון הר-מלך:  איך אני יודעת? כי רק שלשום בוצע פיגוע ירי דומה סמוך לקריית ארבע, וביום ראשון בוצע פיגוע דומה לעבר היישוב מבוא דותן

לימור סון הר-מלך:  נוסף לכך, לפני שבועיים עמדתי כאן, מעל במה זו, והזהרתי מפיגועים מושתקים בציר אלון

לימור סון הר-מלך:  אז אעדכן שבסייעתא דשמיא, ביום ראשון האחרון סיכלו לוחמי צה"ל ניסיון הנחת מטען על הציר

לימור סון הר-מלך:       הבוקר, כאמור, פיגוע ירי ליד היישוב חרמש הסתיים ברצח יהודי

לימור סון הר-מלך:  מחובתנו כנבחרי ציבור ונציגי הימין בכנסת לדאוג שמתיישבי יהודה ושומרון לא יופקרו בשטח ויקבלו מענה ביטחוני הולם

לימור סון הר-מלך:  תודה רבה

אמיר אוחנה: תודה לחברת הכנסת לימור סון הר מלך

אמיר אוחנה:  אחרון הדוברים לשלב זה – חבר הכנסת צבי ידידיה סוכות

אמיר אוחנה:  בבקשה

צבי ידידיה סוכות: אוהבים לדבר במדינת ישראל על זכויות, אבל הזכות הגדולה מכולן היא הזכות לחיות

צבי ידידיה סוכות:  הבוקר נרצח מאיר תמרי, תושב חרמש, בדרכו הביתה, והותיר אלמנה ושני יתומים קטנים

צבי ידידיה סוכות:  הדבר הזה קורה באותה משפחה אחרי שבעלה של אימו, בנימין הורגן, שכל את אשתו אסתר הורגן – רצח אכזרי שקרה ממש סמוך למקום שבו קרה הפיגוע היום

צבי ידידיה סוכות:  הדבר הזה לא קורה סתם, הוא לא קורה לחינם

צבי ידידיה סוכות:  יש למעלה מ-80 פיגועי ירי שיצאו מצפון השומרון בשנה וחצי האחרונות

צבי ידידיה סוכות:  כל פיגוע כזה יכול להיגמר כמו היום וגרוע מכך, ולצערי הדבר הזה לא מקבל מענה משמעותי

צבי ידידיה סוכות:  הפעם זו המשמרת שלנו

צבי ידידיה סוכות:  אין לנו לאן לברוח

צבי ידידיה סוכות:  את האנשים שנוסעים בצירים לא מעניין שיקולים מדיניים או שיקולים אחרים – אנחנו רוצים לחיות

צבי ידידיה סוכות:  אנחנו, המשפחות שלנו, שנוסעים בכבישים, רוצים קודם כול את הזכות לחיות

צבי ידידיה סוכות:  תודה רבה

אמיר אוחנה: תודה רבה לחבר הכנסת צבי ידידיה סוכות

אמיר אוחנה:       חברי הכנסת, בטרם נעבור לנושא הבא, אני מבקש לשלוח תנחומים מעומק ליבי למשפחתו, לתלמידיו ולמוקירי דרכו ומוקיריו הרבים בארץ ובעולם של גדול הדור וראש הישיבה הרב הגאון גרשון אדלשטיין עם הסתלקותו

אמיר אוחנה:  סיפור חייו, המתפרס על כ-100 שנה, מברית המועצות ועד עלייתו לארץ הקודש, שבה הקדיש את חייו לעולם התורה, יירשם כפרק מפואר בתולדות עמנו, פרק שבו זכה להנהיג, לחנך ולהצמיח דורות שלמים בדרכו הייחודית סביב אהבת התורה, אהבת אדם ואהבת ישראל

אמיר אוחנה:  יהיה זכרו של גדול הדור, הרב הגאון גרשון אדלשטיין, זכר צדיק וקדוש לברכה, ברוך

אמיר אוחנה: הנושא הבא שעל סדר-היום – יום מיוחד, ימים מיוחדים

אמיר אוחנה:  היום המיוחד הראשון – ציון 82 שנים לאירועי הפרהוד וזיכרון הקורבנות

אמיר אוחנה:  אני מזמין את יוזם היום, חבר הכנסת אופיר כץ, לפתוח את היום המיוחד הזה

אמיר אוחנה:  למען הסדר הטוב, חבר הכנסת כץ, לפני שתעלה, האם תרצה לנמק בד בבד גם את הצעת החוק? נעשה את זה יחד, ואז השר ישיב גם על היום המיוחד וגם על הצעת החוק, במקום שתרדו ותעלו, תרדו ותעלו

אופיר כץ: - - -      

אמיר אוחנה: בבקשה

אמיר אוחנה:  עד עשר דקות לרשותך, אדוני

אופיר כץ: תודה רבה, אדוני היושב-ראש

אמיר אוחנה: רק לפני שתתחיל, אני רוצה לברך אותך, גם על הצעת החוק וגם על היום החשוב הזה

אמיר אוחנה:  אני חושב שהייתי יושב-ראש הכנסת הראשון שציין את הפרהוד בנאום המרכזי בהר הרצל, בטקס המשואות, ואני חושב שאנחנו אכן צריכים לתת מקום יותר מכובד לזכר הקורבנות ובני משפחותיהם

אמיר אוחנה:  אני שמח שאתה עושה זאת ומברך אותך על כך

אופיר כץ: תודה ותודה לך שגם נתת ואפשרת את הבמה המכובדת הזאת של הכנסת, לאפשר את היום הזה

אופיר כץ:  זה לא מובן מאליו, יש הרבה בקשות, ותודה על כך

אופיר כץ:       אדוני היושב-ראש, אדוני השר, כנסת נכבדה, ראשית, אני שולח תנחומים ומבכה על פטירתו של הרב גרשון אדלשטיין, זכר צדיק לברכה, מנהיג ענק, תלמיד חכם וגאון בתורה

אופיר כץ:  בנוסף, כמובן, אני משתתף בצערה הרב של משפחת תמרי על רצח אב המשפחה, מאיר, בפיגוע הנורא בחרמש

אופיר כץ:  יהי זכרו ברוך

אמיר אוחנה: אמן

אופיר כץ: אני סומך על כוחות הביטחון שיגיעו למחבלים הארורים ויחסלו אותם

אופיר כץ:       אני מאוד נרגש

אופיר כץ:  זו השנה הרביעית שבה אני זוכה להנציח את הפרהוד מעל בימת הכנסת

אופיר כץ:  אני עוד יותר נרגש מכך שאני מעביר היום סוף-סוף בקריאה טרומית, אחרי ארבע שנים, את הצעת החוק שלי לקביעת יום הזיכרון לפרהוד

אופיר כץ:       צ'חלה מועלם נולדה בשנת 1936 לסלאח וגורג'יה מועלם בבגדאד שבעיראק

אופיר כץ:  הילדות של צ'חלה בבגדאד הייתה שמחה

אופיר כץ:  בגדאד הייתה עיר חיה, תוססת

אופיר כץ:  הרחובות היו הומי אדם, השווקים צבעוניים, השכנים חביבים ועוברי האורח אומרים שלום בחיוך אחד לשני

אופיר כץ:  הערבים והיהודים בעיר חיו זה לצד זה, למדו ביחד, בילו ביחד וניהלו את חייהם בשלווה

אופיר כץ:  בחלוף השנים, התנועה הנאצית צמחה, החלה לפרוס שלוחות וליצור קשרים ברחבי העולם וגם בבגדאד

אופיר כץ:  אישי ממשל שונים מהתנועה הנאצית ופוליטיקאים השתלבו ופעלו על מנת לבסס קשרים עם האליטה והממשל בבגדאד

אופיר כץ:       שגרירויות בבגדאד תמכו ומימנו פעילות פשיסטית ואנטישמית, ובנוסף יצרו תעמולה אנטישמית מסיבית לתושבי בגדאד

אופיר כץ:  השגרירות הגרמנית רכשה עיתון גדול בעיר והחלה לפרסם בו מדי יום קטעים מספרו של אדולף היטלר "מיין קאמפף" בתרגום לערבית

אופיר כץ:  ההנהגה החלה לנקוט צעדים כנגד היהודים

אופיר כץ:  תחילה פוטרו עשרות פקידי ממשל יהודים במשרדי הממשלה

אופיר כץ:  לאחר מכן החלו להגביל את מספר התלמידים היהודים בבתי הספר, פוטרו מאות יהודים מעבודתם, וגם החלה האלימות

אופיר כץ:  בראש השנה נרצחו שלושה יהודים, ביום כיפור הושלכה פצצה לבית הכנסת, ובקיץ הושלך רימון יד למועדון היהודי "לורה כדורי" וצעיר יהודי נהרג

אופיר כץ:       ב-1 ביוני 1941, חג השבועות, פרצו הפרעות

אופיר כץ:  רחובות בגדאד הפכו לזירת טבח

אופיר כץ:  צעקות "אד'בח אל-יהוד" שטפו את השכונות

אופיר כץ:  התושבים המוסלמים, שעד לפני רגע היו שכניהם הקרובים של אותם יהודים, הצטרפו לחיילים והשוטרים והחלו לטבוח ביהודים, הכו בהם, דקרו ושחטו אותם בחרבות ופדיונות לעיני כול, בזמן שנהגי האוטובוסים דורסים את הגופות

אופיר כץ:  הנשים נאנסו, הרכוש נבזז, בתי הכנסת וחנויות יהודיים הוצתו וספרי תורה הושחתו

אופיר כץ:  179 יהודים נרצחו, 2,118 נפצעו, 242 ילדים נותרו יתומים והיו מעל 50,000 יהודים שרכושם נבזז

אופיר כץ:       צ'חלה הייתה אז רק בת חמש

אופיר כץ:  היא ומשפחתה נאלצו לעבור מבית לבית ולהתחבא על מנת להינצל, על מנת להישאר בחיים

אופיר כץ:  היא לא הכירה שנאה כזאת

אופיר כץ:  היא לא ידעה שקיים כזה רוע בעולם

אופיר כץ:  הפחד שיתק אותה ואת משפחתה – זה או לברוח או למות

אופיר כץ:  צ'חלה ניצלה על ידי משפחה מוסלמית שהסכימה להחביא אותם

אופיר כץ:  אבל בגדאד כבר לא הייתה המקום שבו גדלה

אופיר כץ:  העיר הייתה חבולה ופצועה

אופיר כץ:  היהודים לא יכלו להתגבר על הזוועות שעברו שם

אופיר כץ:  אחרי כמה שנים צ'חלה עלתה לארץ, הכירה את ג'מיל עובדיה, הם התחתנו, התיישבו בעפולה והקימו משפחה

אופיר כץ:  נולדו להם שמונה ילדים, 20 נכדים ועשרות נינים

אופיר כץ:       צ'חלה היא סבתא שלי

אופיר כץ:  את הסיפורים האלה שמעתי בילדות שלי

אופיר כץ:  שמעתי את הכאב של מה שהיא עברה, כאב שמעולם לא עזב אותה

אופיר כץ:  סבתא שלי לא לבד

אופיר כץ:  חיים היום במדינת ישראל כ-20,000 יהודים ניצולי פרעות הפרהוד, וגם אצלם הפצע מעולם לא הגליד

אופיר כץ:  הם זוכרים את הכול

אופיר כץ:  לכל הסיפורים ששמעתי וקראתי מניצולי הפרהוד היו שני מכנים משותפים: האחד – תיאור החיים היפים והשמחים שהיו בעיראק לפני הפרעות; השני – שבעת הזוועות מי שהציל את אותם יהודים שניצלו היו שכניהם המוסלמים

אופיר כץ:       העיראקים לא ביקשו לעצמם הרבה בארץ, אך את ההכרה בסבל שהם עברו ובקשיים שליוו אותם טרם עלייתם לארץ לקחתי על עצמי לספר ולהנציח

אופיר כץ:  זוהי חובתנו, על מנת שנזכור שהשואה הנאצית הגיעה גם לעיראק, והכאב ממנה נצרב בדנ"א של עולי עיראק וגם של דור ההמשך

אופיר כץ: [הצעת חוק פ/312/25; נספחות

אופיר כץ: ] 

אופיר כץ: הצעת החוק שמונחת לפניכם היא הצעת חוק לציון יום אירועי הפרהוד

אופיר כץ:  היא אחת ההצעות הראשונות שהגשתי כחבר כנסת, ואני באמת נרגש שסוף-סוף אני מצליח להעביר אותה, כי עד עכשיו הייתה התנגדות להעביר אותה

אופיר כץ:  ההצעה קובעת את ציון זיכרון הפרהוד כיום מיוחד, מאפשרת למוסדות החינוך לקיים פעילות הנושא, ללמוד את הנושא, ולראש הממשלה – לקיים עצרת מרכזית בנושא

אופיר כץ:  תפקידנו הוא להנחיל לדורות הבאים את העבר, את מה שהסבים והסבתות שלנו עברו בתפוצות עד שקמה המדינה הזאת, עד שקמה מדינת ישראל, מדינת העם היהודי

אופיר כץ:      אני מודה לידידי שר החינוך יואב קיש על התמיכה, ושוב, ליושב-ראש הכנסת, חברי אמיר אוחנה, על קיום היום החשוב הזה

אופיר כץ:  אני מודה גם ליערה זרד מערוץ 14, שמציפה את הנושא כל פעם מחדש ומעלה אותו למודעות, נושא שבדמה ובנפשה – תמשיכי לעשות כך – וגם לחברי הכנסת המשתתפים – אלי דלל, שגם הוא יוצא עיראק; יש לנו גם היועצת המשפטית של הכנסת שגית אפיק, שגם לה היום הזה חשוב ברמה האישית, וגם לאיל, שנמצא פה? כן

אופיר כץ:  אז אני מודה לכולם, ואני שמח מאוד - - -     

ניסים ואטורי: אני ניצול פרהוד

אופיר כץ: אתה בעצמך ניצול פרהוד?     

ניסים ואטורי: לא אני, אמרתי ניצול, כי אם לא היו עולים לארץ ולא היו מגיעים, לא הייתי נולד

אופיר כץ: אז גם ניסים ואטורי

לימור סון הר-מלך: גם

אופיר כץ: עיראקית?     

לימור סון הר-מלך: כן, סבתא שלי

אופיר כץ: באמת? נו, אז יש יותר חברי כנסת עיראקים ממה שחשבתי

אמיר אוחנה: זה הזמן להקים שדולה

אופיר כץ: זה הזמן להקים שדולה, לימור

אופיר כץ:  אז באמת תודה, תודה לכולם

אופיר כץ:  זה באמת מרגש

אופיר כץ:  תודה

אמיר אוחנה: תודה לחבר הכנסת אופיר כץ

אמיר אוחנה:  אתה בוודאי קורא לנו להצביע בעד הצעת החוק, אני מניח

אופיר כץ: מקווה ששכנעתי

אמיר אוחנה: כן

אמיר אוחנה:  יעלה ויבוא כבוד השר, השר אבי דיכטר

אמיר אוחנה:  סליחה, השר ישיב בסוף בשם הממשלה

אמיר אוחנה:  כרגע רשימת הדוברים

אמיר אוחנה:  חבר הכנסת אברהם בצלאל – לא רואה אותו

אמיר אוחנה:  חברת הכנסת לימור סון הר מלך, בבקשה, שבוודאי תוסיף ותשכנע אותנו להצביע בעד הצעת החוק

אמיר אוחנה:  סליחה, כבוד השר

אמיר אוחנה:  עד חמש דקות לרשותך

לימור סון הר-מלך: אמרו לי עשר

אמיר אוחנה: עשר זה למציע הראשי

אמיר אוחנה:  תנסי, אנא, להתכנס ללוח זמנים של עד חמש דקות

לימור סון הר-מלך: אדוני היושב-ראש, כנסת נכבדה, תודה רבה לחבר הכנסת אופיר כץ על ההצעה להעלות את הנושא החשוב הזה לסדר-היום

לימור סון הר-מלך:       הקהילה היהודית בבבל העתיקה הייתה הראשונה שפיתחה חיים קהילתיים אוטונומיים ורבי היקף על אדמת ניכר, ובשעתו הייתה המרכז היהודי הגדול והחשוב ביותר בגולה, שבו נכתב גם התלמוד הבבלי – הגמרא המוכרת לנו עד היום

לימור סון הר-מלך:  קהילת בבל כונתה בתקופות מסוימות ה-גולה, בה"א הידיעה, והעומדים בראשה כונו "ראשי הגולה"

לימור סון הר-מלך:  ליהדות בבל היו הווי וצביון תרבותי מיוחדים, אשר הדריכו את העם היהודי כולו במשך מאות שנים בכל רחבי תבל

לימור סון הר-מלך:      את קהילת יהדות עיראק המפוארת אני מכירה מכלי ראשון ממש: סבי, עליו השלום, וסבתי, תיבדל לחיים ארוכים, עלו מבגדאד שבעיראק

לימור סון הר-מלך:  סיפורים על קהילה זו שמעתי כבר מגיל צעיר, עת הייתי יושבת ושומעת את הסיפורים הנפלאים של סבתא שולה על יהודים אמיתיים ופשוטים, שהיו בעלי אמונה תמימה ואהבת תורה, שלצידם גדלה ובגרה

לימור סון הר-מלך:  תמיד סבתא הייתה מספרת על השווקים

לימור סון הר-מלך:  הייתה אומרת: לכל דבר היה שוק – היה שוק לחגורות והיה שוק לזהב

לימור סון הר-מלך:  רק לראות את הניצוצות בעיניים של סבתא כשהייתה מדברת על השווקים בבגדאד היה חוויה בפני עצמה

לימור סון הר-מלך:      בין תלמידי החכמים הידועים מקרב קהילה זו היה רבי יוסף חיים, המוכר בכינויו "הבן איש חי"

לימור סון הר-מלך:  הבן איש חי, שנפטר לפני קצת יותר מ-110 שנים, היה חכם עצום בנגלה ובנסתר, וכתב תשובות בנושאים רבים על כל השאלות שקיבל מכל רחבי תבל ומכל הקהילות היהודיות שהיו באותו הדור

לימור סון הר-מלך:  אחד מהזיכרונות המתוקים של ילדותי: אני יושבת לצידו של סבי, אברהם משה, זיכרונו לברכה, וסבא מבקש ממני להקריא לו מאחד הספרים הקדושים של הבן איש חי

לימור סון הר-מלך:  סבא יושב לצידי, פניו קשובות ומאירות, אני קוראת, ולפתע סבא עוצר אותי, ובלי לעיין בספר מתקן אותי כאשר קראתי מילה בצורה לא נכונה או דילגתי על מילה מבלי משים

לימור סון הר-מלך:  כשם שאומן שומע מוזיקה ומתקן את תלמידו, כך היה סבי לומד את דברי רבותיו, ואני, שנמצאת לידו, שומעת ממנו ולומדת

לימור סון הר-מלך:  כמה, כמה חוכמה הייתה בהם, בזקנים של אותו הדור, ביכולת שלהם להעביר לנו אהבת תורה ומסורת

לימור סון הר-מלך:      הקשר לארץ ישראל היה נוכח ומשמעותי בכל הדורות, והתבטא בתפילה ובכיסופים לביאת המשיח ולגאולה

לימור סון הר-מלך:  היו גם עליות של משפחות בודדות, ויש שקנו חלקות קבר בארץ ישראל

לימור סון הר-מלך:  במאות השנים האחרונות הקהילות תרמו כסף רב לשלוחים שהגיעו מארץ ישראל

לימור סון הר-מלך:  אך בתחילת המאה ה-20 הקשר הפנימי הזה אל ארץ ישראל התפתח לקשר אל התנועה הציונית

לימור סון הר-מלך:  מכיוון שהאנשים בקהילה הזו היו בעלת תפיסה מסורתית, הם תפסו גם את החזרה לארץ ישראל כקשורה אל הגאולה, וביקשו לראות בה דבר שלם המחזיר עטרה ליושנה – השבת עם ישראל לארצו – ולכונן ישות לאומית ששכינה שורה בה

לימור סון הר-מלך:      בחג השבועות של שנת 1941 התרחש אחד האירועים הטראומטיים ביותר בזיכרון הקולקטיבי של יהדות עיראק, פרעות הפרהוד

לימור סון הר-מלך:  בפרעות אלה נרצחו כ-180 איש, נפצעו אלפים ונפגעו מביזה עשרות אלפים – וכולם היו חלק מהקהילה הגדולה והמשגשגת של יהודי בגדאד

לימור סון הר-מלך:  הפוגרום החל ביוני 1941, עת הופל על ידי הבריטים המשטר הפרו-נאצי ששלט בעיראק

לימור סון הר-מלך:  אז כילה ההמון את זעמו בחברי הקהילה היהודית במדינה במשך יומיים

לימור סון הר-מלך:  האירועים כללו מעשי זוועות של רצח תינוקות, נשים וזקנים

לימור סון הר-מלך:  נכסים בבעלות יהודים נבזזו ומאות בתים נהרסו במהומות, שהושוו לאירועי ליל הבדולח

לימור סון הר-מלך:      סבתא שלי סיפרה: מבעד לחלון בית הכנסת שמענו רעשים

לימור סון הר-מלך:  ראינו עשרות אנשים חמושים בסכינים, גרזינים וכלי ירי

לימור סון הר-מלך:  חלקם סחבו חפצים ורהיטים שבזזו מבתי היהודים

לימור סון הר-מלך:  היהודים שניסו לברוח קפצו מגג לגג, וחלקם פשוט נפלו מהגג וכך מצאו את מותם

לימור סון הר-מלך:  האירוע הקשה ביותר שזכור לי, סבתא ככה מספרת, זה תיאור של ערבי שמחזיק ביד רגל של תינוק שהיה עליה צמיד שעשוי זהב, רגל שפשוט – אני לא יודעת אפילו איך להגדיר את זה מרוב שזה מזעזע – תלשו מתינוק רק כדי לקחת את הצמיד הזה

לימור סון הר-מלך:      המהומות פרצו אחר הצוהריים והתפשטו במהרה לרובע היהודי העתיק ולשכונות היהודיות הסמוכות

לימור סון הר-מלך:  האספסוף המוסלמי הצטרף לחיילים ולשוטרים האזרחיים והתנפל על היהודים ברחובות הראשיים

לימור סון הר-מלך:  יהודים הוצאו בכוח ממכוניות ואוטובוסים, הוכו מכות רצח ונשחטו ברחובות בפגיונות לעיני כול, כשנהגי האוטובוסים דורסים את הגופות

לימור סון הר-מלך:  אל האספסוף הצטרפו עתה גם פקידי הממשל ותלמידי בית ספר

לימור סון הר-מלך:  הפורעים התחלקו לקבוצות והתבצעה חלוקת תפקידים ביניהם

לימור סון הר-מלך:  ניסיונות של היהודים לשחד שוטרים על מנת שיגנו עליהם כשלו

לימור סון הר-מלך:  המהומות החמירו ביום השני; אז ניתנה פקודה לפורעים ללכת למרכז המשטרה ולקחת משם נשק

לימור סון הר-מלך:       כל אותה העת חנו כוחות הבריטים מחוץ לעיר על גדת החידקל

לימור סון הר-מלך:  השגריר הבריטי בעיראק סירב להפצרות קציני הצבא הבריטי לאשר להם להיכנס ולהפסיק את הטבח המתחולל

לימור סון הר-מלך:  רק ביום המוחרת, בשעות אחר הצוהריים, לאחר שהורכבה הממשלה החדשה, נכנס לעיר צבא עיראקי חדש, שהיה מורכב ברובו מכורדים

לימור סון הר-מלך:  הצבא קיבל פקודה לפזר את הפורעים, והם אכן התפזרו לאחר התערבות הצבא, והטבח ביהודים פסק

לימור סון הר-מלך:      כתוצאה מהפרעות החלה בריחה המונית של יהודי עיראק

לימור סון הר-מלך:  פרעות אלו סימנו את תחילת קיצה של אחת הקהילות היהודיות העתיקות ביותר

לימור סון הר-מלך:  אירוע זה משך לא מעט מיהודי עיראק לתנועה הציונית, ונכון להיום נותרו רק כמה יהודים בודדים בעיראק

לימור סון הר-מלך:      סיפור זה של קהילת יהודי בבל ופרעות הפרהוד מלמד אותנו כמה לקחים: השואה הגיעה גם לעיראק

לימור סון הר-מלך:  את השלכותיה חוו גם אותם יהודים

לימור סון הר-מלך:  מסר נוסף הוא שאנחנו צריכים לזכור כמה אנחנו צריכים להודות לבורא עולם על הזכות שלנו להיות ריבונים בארצנו ועל הזכות והיכולת להגן על עצמנו

לימור סון הר-מלך:  לא עוד היינו הפקר בין הגויים – זכות שעלינו לשמור עליה מכל משמר

לימור סון הר-מלך:  תודה רבה

אמיר אוחנה: תודה לחברת הכנסת לימור סון הר מלך

אמיר אוחנה:      אני מבקש לקדם בברכה את יושב-ראש הבונדסראט בגרמניה, ד"ר פיטר צ'נצ'ר, אחד משני הבתים של הפרלמנט הגרמני

אמיר אוחנה:  הוא נמצא איתנו כאן, ביציע

אמיר אוחנה:      I welcome you, Mr

אמיר אוחנה:  President, in your first visit to Israel

אמיר אוחנה:  Welcome to Jerusalem, welcome to the Knesset, from all the Knesset members

אמיר אוחנה:  Thank you

אמיר אוחנה: (הצעת חבר הכנסת אופיר כץ)     

אמיר אוחנה: כעת אנחנו נעבור לתשובתו של כבוד השר אבי דיכטר

אמיר אוחנה:  בבקשה

אבי דיכטר: אדוני היושב-ראש, חבריי חברי הכנסת, חבר הכנסת אופיר כץ – שבאמת גם לשמוע אותו וגם לשמוע את לימור זה מרגש – זו לא סתם עוד הצעת חוק, זה לא סתם עוד נושא, אלא זה נושא שבאמת נוגע בשורשים של כל אחד מאיתנו, ללא קשר אם אתה כן עיראקי או לא עיראקי

אבי דיכטר:  התקופה הזאת של הפרהוד – אגב, בישראל הפלסטינים קראו לזה "פזעה"; אותה מילה, אותה משמעות, בהבדל אחד: הפרהוד זה פוגרום שמשתתפים בו גם אנשי ממשל – חיילים, כמו שאמרת, ושוטרים – ואין מי שיציל; המציל הוא הטובח

אבי דיכטר:  והימים הם ימי מלחמת העולם השנייה – אגב, קצת יותר מחצי שנה לפני ועידת ואנזה בכלל, ששם סידרו את השמדת העם היהודי בצורה מאורגנת

אבי דיכטר:  צריך לזכור שגם רשיד עאלי אל-כילאני בעיראק, ביחד חאג' אמין אל-חוסייני, תמך בנושא הזה של פתרון סופי

אבי דיכטר:  חאג' אמין אפילו נפגש עם היטלר, כפי שזכור לכולנו

אבי דיכטר:      לכן, באמת הדור שלנו – אני מרשה לעצמי לומר – מכיר את השואה מכל כיוון שהוא

אבי דיכטר:  אבל גם כאחד שהיה יושב-ראש הקרן לרווחת נפגעי השואה בישראל, למדתי כמה השואה היא הרבה יותר מאשר מזרח אירופה – כמה היא בעיראק וכמה היא בצפון אפריקה

אבי דיכטר:  העובדה שהם האמינו שיש סיכוי להשמיד את העם היהודי עוד לפני שהנאצים החליטו על זה בצורה מסודרת, ממוסגרת – הם חשבו שאפשר יהיה לעשות את זה בקהילות השונות

אבי דיכטר:  פגעו קשה מאוד, טבחו

אבי דיכטר:  אבל בעם היהודי אין רע בלי טוב, והטוב זה שבעצם אתם, דור שני, שלישי, לניצולי הפרהוד, יושבים כאן, וכאן, מעל במת הכנסת, מעלים הצעת חוק כזאת

אבי דיכטר:      חברי חבר הכנסת אופיר כץ, אדוני היושב-ראש, הממשלה מסכימה, כמובן, לתנאים, בהתאם לסיכום שהיה בוועדת השרים לחקיקה

אבי דיכטר:  הממשלה תומכת בהצעת החוק בכפוף לתיאומים וההתניות שייעשו מול משרד החינוך

אבי דיכטר:  מאחר שחבר הכנסת אופיר כץ כבר אמר בדיוק מה עמדתו של שר החינוך, אני מניח שהתיאומים האלה יהיו זריזים, מהירים ובעיקר לתפארת מדינת ישראל

אבי דיכטר:  תודה רבה

אמיר אוחנה: אני מודה לחברי השר

אמיר אוחנה:      אנחנו נעבור כעת להצבעה על הצעת החוק יום לציון אירועי הפרהוד, התשפ"ג–2022, של חבר הכנסת אופיר כץ

אמיר אוחנה:  חברי הכנסת המעוניינים להצביע, אנא התיישבו במקומותיכם

אמיר אוחנה:  נעבור להצבעה

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 6  

אמיר אוחנה: נמנעים – אין  

אמיר אוחנה: שישה בעד, אפס נגד, אפס נמנעים ונוכח אחד

אמיר אוחנה:  אני קובע כי הצעת חוק יום לציון אירועי הפרהוד, התשפ"ג–2022, של חבר הכנסת אופיר כץ, התקבלה בקריאה הטרומית ותעבור לוועדת החינוך, התרבות והספורט להכנתה לקריאה הראשונה

אמיר אוחנה: נעבור כעת לנושא הבא על סדר-היום – ציון היום הבין-לאומי ללא עישון

אמיר אוחנה:  אני מזמין את חבר הכנסת אושר שקלים, אשר יזם את היום המיוחד הזה

אמיר אוחנה:  בבקשה

אמיר אוחנה:  עד עשר דקות לרשותו של אדוני

אמיר אוחנה:  בבקשה

שקלים: אדוני היושב-ראש, חבריי חברי הכנסת, אורחים נכבדים, מעל במה זו אני מסכם את היום המיוחד למניעת עישון שיזמתי והובלתי היום

שקלים:  מרגע שפנו אליי מקואליציית הארגונים למניעת עישון בבקשה להוביל את היום המיוחד הזה, אני פשוט הסכמתי ללא היסוס

שקלים:  כל מי שמכיר אותי יודע עד כמה אני סולד מהמנהג הפסול - - -     

אמיר אוחנה: אדוני, אני רק מתקן: זה עד חמש דקות

שקלים: אנסה לקצר

שקלים:      כל מי שמכיר אותי יודע עד כמה אני סולד מהמנהג הפסול הזה של העישון

שקלים:  אני זוכר את עצמי בתור נער שלא הסכים להיכנע ללחץ החברתי הסביבתי, ולמרות שגם רבים מחבריי עישנו, אני הייתי סוג של חריג בנוף

שקלים:      לצערנו, בחודש שעבר נפטר מידן קלר, זיכרונו לברכה, בן ה-16, ואנחנו ציינו את היום הזה לזכרו

שקלים:  ריני היקרה והאמיצה, אימו של מידן, כיבדה אותנו היום, הבוקר, בנוכחותה בכנס הפותח, ופשוט לא הותירה אף עין אחת יבשה, ואנחנו פשוט בכינו איתה ביחד כשהיא סיפרה את הסיפור האישי והכואב שלה

שקלים:  היא סיפרה שמידן לא הצליח להתגבר על הלחץ החברתי ועל הרצון להיות שייך, מקובל

שקלים:  היא זעקה את הזעקה שלה, שצריכה להדהד בכל בית בישראל: העישון הורג

שקלים:  העישון הורג

שקלים:  היא סיפרה שהסיגריה האלקטרונית הייתה מעין סוג של הרע במיעוטו, כאילו משהו נחמד כזה, שהוא לא כזה מסוכן, בטעם של קולה, בדוגמאות ובצבעים וכו', והיה עדיף שיעשן את זה ולא יעשן סיגריות

שקלים:  אבל פשוט לא הבינו שזה סכנת נפשות

שקלים:  נוסף לכך, רק לפני שלושה שבועות נער נוסף, בן 16, אושפז במצב בינוני כתוצאה מהשימוש בסיגריות אלקטרוניות

שקלים:      אנחנו לא יכולים להשלים על העלייה המדאיגה בשיעורי העישון בקרב בני הנוער

שקלים:  האחוז עומד על ממוצע גבוה יותר ביחס לשנים עברו, וזאת כתוצאה מהשפע והזמינות של הסיגריות האלקטרוניות, שנמצאות כיום כמעט בכל פיצוצייה

שקלים:      במסגרת הכנס שערכנו היום, שוחחנו עם כמה בני נוער צעירים, נמרצים ומרשימים שעמלים על קידום מניעת העישון בקרב הדור הצעיר

שקלים:  אחת התובנות המרכזיות שעלו בשיח המשותף היא שמערכת החינוך וגורמי המקצוע חייבים להיות יותר מותאמים למצב הנוכחי

שקלים:  עלינו להעניק להם את הכלים ואת מלוא התמיכה

שקלים:  התלמידים היקרים הללו צריכים להיות השגרירים שלנו, כיוון שהשינוי האמיתי יתחיל מהם

שקלים:  אנחנו צריכים להתחיל לדבר את השפה של הילדים

שקלים:  החינוך היום שונה, והתלמידים הם שותפים מובילים, מודעים, אקטיביים, וצריך להתייחס אליהם בהתאם

שקלים:      המטרה שלנו היא קודם כול למנוע את המוות הבא

שקלים:  איך קרא לזה אחד הנערים היום? זו התאבדות ללא מודעות

שקלים:  אנשים פשוט מעשנים ולא חושבים מה יקרה אחר כך

שקלים:  על פי הנתונים ששמענו היום – תקשיבו טוב – כ-8,000 אנשים מתים בישראל מדי שנה כתוצאה מנזקי עישון

שקלים:  8,000 אנשים מתים כתוצאה מנזקי עישון

שקלים:  בואו ניקח כל יום מיניבוס מלא אנשים

שקלים:  כל יום

שקלים:  זה לא גזרת גורל – זה אימוץ אורח חיים לא בריא

שקלים:  אפשר לתקן את זה, חייבים לתקן את זה, ואנחנו מחויבים פה כאנשי ציבור לתקן את זה

שקלים:  זה בידינו

שקלים:      המסקנה העיקרית מהיום הזה היא שאנחנו קודם כול חייבים לקדם את המניעה לצד הגמילה

שקלים:  זה גם הדבר העיקרי שאנחנו צריכים להתמקד בו

שקלים:  נכון, אני מציין שמשרד הבריאות נוקט כמה צעדים מצוינים

שקלים:  דוגמה לכך זה הנושא החפיסות האחידות שהוא מוביל בארץ ובעולם

שקלים:  יחד עם זאת, אנחנו חייבים להשיג את המטרות המשותפות בכמה חזיתות, כי אין פתרון קסם וזה תהליך ארוך

שקלים:  יש להתמקד במדיניות אכיפה, הסברה והשפעה

שקלים:  אני מתייחס גם לנושא הסיגריות האלקטרוניות וגם לטבק

שקלים:      בהקשר הזה, אני רוצה להגיד מילה טובה לחברי חבר הכנסת בועז ביסמוט, יושב-ראש הוועדה המיוחדת למאבק בסמים ואלכוהול, על הצעת החוק שהגיש לאסור טעמים בסיגריות אלקטרוניות

שקלים:  אני משוכנע שברגע שהחוק הזה יעבור, יהיה טעם אחיד, וצפויה להיות ירידה משמעותית בשימוש

אמיר אוחנה: לסיום, אדוני

שקלים: אני מסיים עוד דקה

שקלים:       עם זאת, צריך לפעול בהרבה היבטים, גם כאן בבית המחוקקים, לדוגמה איסור שימוש בסיגריות חד-פעמיות, הסדרות גראפיות על החפיסות, גיבוי הרשויות המקומיות שמפתחות מודלים של עיר נקייה מעישון כדוגמת העיר באר שבע, שעלתה בקמפיין "אפשריבריא" בשיתוף עם משרדי הבריאות והחינוך

שקלים:  מדובר ביוזמה מבורכת, ואני קורא לכל הרשויות לאמץ יוזמה זו

שקלים:       בכוונתי להגיש כבר בימים הקרובים הצעת חוק שתחייב את היצרנים של מוצרי העישון להדפיס על גבי כל חפיסה ואריזה של מוצרי העישון תמונה הממחישה את נזקי העישון – מגוון שלם של נזקים, אפילו כולל אימפוטנציה – לרבות במוצרי סיגריות אלקטרוניות

שקלים:  התמונות האלה יעילות במיוחד בהשפעה ובהרתעה של הצרכנים ואף משפיעות על המוטיבציה להיגמל

שקלים:       אני מסיים, אדוני היושב-ראש

שקלים:  הצעת החוק הזאת היא צעד אחד במסע ארוך

שקלים:  אני מודה לכל הארגונים שהגיעו היום, יזמו, דיברו, העלו נתונים ונקודות חשובות

שקלים:  אתם השותפים למסע הזה

שקלים:  חבריי חברי הכנסת מכל סיעות הבית, גם אתם השותפים העיקריים, ואני קורא לכם להצטרף אליי לנושא זה

שקלים:  זה נושא של חיים ומוות ואיכות חיים

שקלים:  רק בשיתוף פעולה מלא ויסודי נצליח להביא יחד לשינוי המיוחל, בתקווה למגר את תופעת העישון בישראל, להציל חיים רבים ולשפר את איכות חייהם של רבים נוספים

שקלים:  תודה

אמיר אוחנה: אני מודה מאוד לחבר הכנסת אושר שקלים

אמיר אוחנה:  חבר הכנסת ולדימיר בליאק מעוניין גם הוא לדבר במסגרת היום המיוחד, ואני מזמין אותו לשאת את דבריו, בבקשה

אמיר אוחנה:  לאחר מכן השר יסכם

אמיר אוחנה:  עד חמש דקות, אדוני, לרשותך

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת – חבר הכנסת שקלים, אני מברך אותך על היוזמה

ולדימיר בליאק:  אמרת שאתה חריג בנוף, אז גם אני מעולם לא עישנתי ומעולם לא ניסיתי לעשן, אז לפחות בזה אנחנו יחד לגמרי

ולדימיר בליאק:       כולנו מכירים חבר, בן משפחה או מכר שמעשן; מכירים את הריח שמתנדף מהסיגריה ונשאר על הבגדים

ולדימיר בליאק:  חלקנו גם שמענו על מישהו או מישהי שנפגעו מהעישון

ולדימיר בליאק:  אבל אני חושב שרובנו לא מבינים מספיק עד כמה התופעה הזאת רחבה, חיה ובועטת כאן בישראל

ולדימיר בליאק:  תופעת העישון היא מכה עולמית שאנחנו חייבים לספק לה מענה ראוי ולתת עליה את הדעת

ולדימיר בליאק:  עישון הוא גורם המוות מס' אחת היום בעולם, והוא ניתן למניעה

ולדימיר בליאק:  מדי שנה נזקי העישון גורמים למוות של יותר מ-8,000 גברים ונשים בישראל; כ-10% מהם עישנו במהלך חייהם באופן פסיבי בלבד

ולדימיר בליאק:       לבד ממוות, העישון גורם למחלות רבות: ירידה בפוריות אצל גברים ונשים, הזדקנות מוקדמת, פגיעה בכושר הגופני ועוד

ולדימיר בליאק:  במהלך חייו של מעשן, תוחלת החיים שלו יורדת בממוצע ב-11 שנה

ולדימיר בליאק:  אך למרות שיש את כל הסיבות הנכונות למה לא לעשן, מעשנים חדשים מצטרפים בכל שנה למעגל

ולדימיר בליאק:  היום יש 20% מעשנים באוכלוסייה הבוגרת בישראל, אך הנתון המדאיג עוד יותר הוא שיעור בני הנוער שמתנסים בעישון בגיל צעיר

ולדימיר בליאק:  כ-15% מהתלמידים התנסו במהלך חייהם בעישון סיגריות, וכ-25% מבני הנוער בישראל התנסו בסיגריות אלקטרוניות

ולדימיר בליאק:  למרות החוק האוסר מכירת מוצרי עישון לקטינים, חל גידול משמעותי בשיעור הקטינים הרוכשים בעצמם מוצרי עישון, מ-26% ב-2019 ל-43% ב-2022

ולדימיר בליאק:  ההסבר לעלייה הדרמטית הזאת הוא כניסתן של הסיגריות האלקטרוניות לשוק, שהפכו למוצר השני הכי נמכר אחרי הסיגריות הרגילות

ולדימיר בליאק:  יותר בני נוער נחשפים ומתמכרים לסיגריות האלקטרוניות

ולדימיר בליאק:       החשיפה של בני הנוער לסיגריות האלקטרוניות מפתחת הפרעות קשב וריכוז חמורות ומשפיעה על המוח, שנמצא עדיין בשלבי התפתחות

ולדימיר בליאק:  הסכנה עומדת ממש מול עינינו

ולדימיר בליאק:  יש דוגמאות מאוד קשות רק מהחודשים האחרונים: מידן ברוך קלר, רק בן 16, אושפז בטיפול נמרץ לאחר שהריאות שלו קרסו בגלל סיגריה אלקטרונית, ולאחר מכן מצבו הידרדר, ולצערי, הוא נפטר; כשלושה שבועות לאחר מכן נער נוסף בן 16 הגיע במצב בינוני, לאחר שנגרם נזק לריאות שלו מסיגריות אלקטרוניות

ולדימיר בליאק:  המקרים הכואבים הללו צריכים להדאיג את כולנו – כל הורה, כל מנהל, כל נבחר ציבור

ולדימיר בליאק:      בממשלה הקודמת אישרנו בוועדת הכספים את עדכון צו המיסוי של סיגריות אלקטרוניות, שהעלה את מס הקנייה באופן משמעותי

ולדימיר בליאק:  לצערי, אני לא יכול להגיד שהממשלה הנוכחית נלחמת בתופעה הזאת באותה עוצמה

ולדימיר בליאק:  אנחנו ראינו בקדנציה הזאת שבוועדת הכספים הייתה גישה סלחנית למדי מצד חברי קואליציה כלפי הסיגריות האלקטרוניות

ולדימיר בליאק:  לוביסטים של חברות הטבק ובעלי עניין המייבאים את הסיגריות האלקטרוניות נכנסים באופן חופשי לישיבות הוועדות הרלוונטיות בכנסת

ולדימיר בליאק:       אז אני שואל את כולנו: את מי אנחנו משרתים, את בריאות הציבור או את בעלי העניין שמרוויחים מהעישון? אני מזכיר שאנחנו נבחרי ציבור, אנחנו משרתי ציבור

ולדימיר בליאק:  הגיע הזמן להתגייס לטובת מיגור התופעה, ליצור תוכנית מקיפה בבתי הספר ולהשקיע בהסברה ובחינוך

ולדימיר בליאק:  זה הרבה יותר חשוב מפיקוח על תכנים ליברליים בבתי ספר

ולדימיר בליאק:       ועוד דבר – אני פונה אליכם, ההורים: זאת אחריות של כל אחד ואחת מאיתנו לדבר עם הילדים, להסביר להם את הנזק האדיר שעלול להיגרם

ולדימיר בליאק:  זה חשוב

ולדימיר בליאק:  זה קריטי

ולדימיר בליאק:  זה בידיים שלנו

ולדימיר בליאק:  תודה רבה

אמיר אוחנה: אני מודה מאוד לחבר הכנסת בליאק

אמיר אוחנה:  אני מזמין את כבוד השר לסכם נושא זה

אבי דיכטר: אדוני היושב-ראש – איזה כיף להגיד "אדוני היושב-ראש"

אמיר אוחנה: כיף להגיד "כבוד השר"

אמיר אוחנה:  אני חוזר על זה שוב ושוב

אבי דיכטר: קודם כול, יישר כוח, חבר הכנסת אושר שקלים, על העלאת הנושא הזה

אבי דיכטר:  אתה יודע, לפעמים בלהט הקרב אנחנו אפילו נוקבים במספרים, או בדוגמאות ממעיטות

אבי דיכטר:  אמרת שכל יום מיניבוס מלא איננו

אבי דיכטר:  אני עשיתי חישוב: 22 איש מתים ביום כתוצאה מעישון

אבי דיכטר:  זה מיניבוס פלוס

אבי דיכטר:  או במתכונת אחרת – תחשוב שפעם בחודש רכבת נוסעים נעלמת, לא עלינו

אבי דיכטר:  אני שמח שהעלית את הדוגמה הזו

אבי דיכטר:  וגם המספרים שאתה נקבת לגבי המתים מעישון פסיבי – אחד מכל עשרה מת מעישון פסיבי

אבי דיכטר:  מי מאיתנו לא ישב בחברת מעשנים? מאחר שהכנסת פה כולה צעירה, אז אני אומר לכם, לפני כמעט 50 שנה הייתי מאבטח מטוסים - - -     

אמיר אוחנה: למרות שאומרים שמקורות של השב"כ לא מעשנים בכלל

אמיר אוחנה:  זה נכון?     

אבי דיכטר: לא תדע מה הם מעשנים

אבי דיכטר:  אבל כמאבטח מטוסים – אני מעולם לא עישנתי, אבל אני בפסיביים - - -     

ולדימיר בליאק: גם אני

אבי דיכטר: במטוס היו מעשנים

אבי דיכטר:  היה אזור שמעשנים בו

אבי דיכטר:  חוץ מאשר על הכנפיים, בכל שאר המטוס יכולת לעשן

בועז ביסמוט: בכנף המנוע מעשן

אבי דיכטר: זאת אומרת שזזנו בנושא הזה של המודעות דרך משמעותית מאוד

אבי דיכטר:  ואף על פי כן, אחרי שזזנו את כל המרחק הזה, אנחנו עדיין מדברים בישראל על 8,000 מתים בשנה

אבי דיכטר:  זה מצמרר

אבי דיכטר:  ואני אומר לנו, גם כממשלה וגם ככנסת, שאנחנו לא יכולים רק לציין את זה בלי לציין או לקבוע מה אנחנו הולכים לעשות

אבי דיכטר:       הרי תראו, כאן, בכנסת, לצערי, ישנם חברי כנסת שנפטרו כתוצאה מעישון

אבי דיכטר:  חברי, מורי ורבי גדעון עזרא, עליו השלום, נפטר כתוצאה מעישון, והוא היה מעשן כבד

אבי דיכטר:  רק בסוף ימיו, כשהוא כבר ידע שהוא עומד להיפרד מאיתנו, הוא עבר בין בתי ספר והרצה לתלמידים על הסכנות שבעישון

אבי דיכטר:  אני מקווה מאוד שחלק מהתלמידים – אני מקווה שחלק גדול מהתלמידים הקשיבו לו וחייהם ניצלו

אבי דיכטר:       אבל בוודאות, הסוגיה הזו של עישון, או אפילו מה שאנחנו רואים כניסיון לעקוף את העישון, את הסיגריה הקלאסית, אם אפשר לקרוא לזה כך, בתחליפי עישון – הסיגריה האלקטרונית, מה שמכונה אלקטרונית

אבי דיכטר:  היה נדמה שהוויכוח הוא ויכוח טכני על הסיגריה האלקטרונית, משמעויותיה, אבל הסיפור הזה הסתיים בצורה טרגית

אבי דיכטר:  נער אחד מת מעישון סיגריה אלקטרונית, ונער אחר – קרסו ריאותיו מעישון סיגריה אלקטרונית

אבי דיכטר:       ואני אומר לכם, כשאתה מבין את הנתונים האלה, אתה מבין שאנחנו לא יכולים לתת את ידינו לעישון רק בגלל שזה גורם להנאה

אבי דיכטר:  אבל מאחר שאנחנו חברה דמוקרטית, ועישון הוא לא רק פררוגטיבה בחברה דמוקרטית, הוא קיים גם בחברות לא דמוקרטיות, או אנטי-דמוקרטיות; יש אומרים אפילו שבחברות כאלה הוא קיים בהיקפים גדולים יותר, ואני חושב שמי שאומר את זה, גם אם הוא לא מסתמך על מחקר, המחקר האינטואיטיבי שלו צודק

אבי דיכטר:  על פי הנתונים שעלו בדוח העישון, שיעורם של המבוגרים והילדים החשופים לעישון פסיבי גבוה ובולט בעיקר באוכלוסיות מוחלשות

אבי דיכטר:  זאת אומרת, העישון בחברה מוחלשת, של אנשים מוחלשים, הוא מעין בריחה למציאות אחרת, והנמצאים לידם נמצאים, אגב, לאו דווקא מבחירה - - -     

ולדימיר בליאק: זה גם עניין של מודעות

אבי דיכטר: תראה, אני יכול לחזק את מה שאתה אומר, שבצעירותי הסבירו לי שכדי ליצור קומוניקציה טובה יותר, ולא חשוב באיזה הקשר, אתה צריך לעשן, ולמזלי לא קניתי את הטיעון הזה, והייתה לי קומוניקציה לא רעה, גם בתחום המקצועי וגם בתחום האישי

אבי דיכטר:  שלושה ילדים, תשעה נכדים – זו קומוניקציה לא רעה

אבי דיכטר:  אבל אנחנו ערים לזה שלא כל אחד יכול להחליט בשביל עצמו אם הוא יהיה בחדר שמעשנים בו או לא יהיה בחדר שמעשנים בו; אם הוא ייסע ברכב שמעשנים בו או לא ייסע ברכב שמעשנים בו

אבי דיכטר:  אם הוא יהיה באולם שיש בו אירוע שמעשנים בו והוא צריך להיות באירוע, אז אין לו כמעט שום החלטה

אבי דיכטר:       המאבק בעישון הוא מאמץ מורכב, הוא מאמץ משותף, ואין ברירה, הוא מחייב התגייסות של כולם

אבי דיכטר:  משרד הבריאות מחויב לפעול ליישום המדיניות במגוון תחומים של מניעה ועידוד גמילה כדי להביא לקידום בריאות הציבור, גם של צעירים וגם של מבוגרים, להרחיק אותם, לצמצם את מספר המעשנים ולמזער או לצמצם או להעלים, אינשאללה, את הנזקים כליל

אבי דיכטר:       אין ספק, ביום הזה, יום ללא עישון, חובה עלינו גם ככנסת, גם כציבור, להסביר, להדריך ולחשוף בפני ציבור המעשנים את הסכנות האורבות לבריאות שלהם מתענוג – סליחה – מפוקפק זה

אבי דיכטר:  הנתונים שהצגתם פה, של 8,000 מתים מעישון ביום – אני אומר לך, אדוני היושב-ראש, זה - - -     

מירב כהן: בשנה

אבי דיכטר: בשנה, כמובן

אבי דיכטר:  זה 22 מתים ביום

אבי דיכטר:  היום העלו כאן מעל הדוכן את זכרו של הרב האדמו"ר, זכר צדיק לברכה, גרשון אדלשטיין, ואת ההרוג מהפיגוע – שני עולמות שונים, אבל שניהם אהובים

אבי דיכטר:  ואתה שואל: ריבונו של עולם, אנחנו עוסקים מעל דוכן הכנסת בשני אנשים שהלכו לעולמם היום, אחד בנסיבות טבעיות והשני בפיגוע

אבי דיכטר:  מה היינו צריכים לעשות כש-22 איש – אם היינו יודעים את השמות שלהם פה – איך היינו מדברים על 22 איש? וזה רק מעישון

אבי דיכטר:  יש לנו עוד יום ללא זה ויום ללא זה ויום ללא זה

אבי דיכטר:      אני באמת קורא לכולנו, למי שמעשן ולמי שלא מעשן, לשנות את אורח החיים המזיק לבריאות, קודם כול שלו או שלה ולאחר מכן של כולנו, למנוע את המחלות הקטלניות שנגרמות מזה ולקדם גם את הבריאות וגם את איכות החיים של כל אזרחי ישראל, וגם של מי שמגיע לכאן כתייר

אבי דיכטר:  תודה רבה

אמיר אוחנה: אני מאוד מודה לשר דיכטר

אמיר אוחנה: אנחנו נעבור לנושא הבא על סדר-היום – ציון היום הבין-לאומי נגד הומופוביה, נגד להט"בופוביה בעצם, ואני מזמין את חברת הכנסת מירב כהן, שיזמה את היום המיוחד הזה, לעלות לבמה

אמיר אוחנה:  נמצאים איתנו כאן חברים מארגונים שונים – לינור אברג'יל, נועם אלקריב, חברות נוספות, חברים נוספים, למען הטרנסיות, הקהילה הטרנסית

אמיר אוחנה:  בבקשה

מירב כהן: תודה, כבוד היושב-ראש

מירב כהן:  תודה, כנסת נכבדה ואורחים ואורחות נכבדים ונכבדות

מירב כהן:  כמה סמלי, כמה סמלי ששבוע לפני תחילת חודש הגאווה בישראל הממשלה שלנו מחליטה למנות, שוב, בן אדם שהוא בעיניי גדול ההומופובים והחשוכים בכנסת ישראל, חבר הכנסת אבי מעוז, לתפקיד סגן שר, ומעניקה לו צ'ק שמן של 285 מיליון שקלים על מנת לחנך אותנו וללמד את הילדים שלנו מה זה להיות יהודים

מירב כהן:  כאילו שאנחנו זקוקים לו בשביל לדעת מה זה להיות יהודים

מירב כהן:      המאבק של הקהילה הלהט"בית למען זכויות ונגד ההתנכלויות הוא מאבק חוצה עולם, ומתקיים ביתר שאת כבר עשרות שנים

מירב כהן:  ההישגים שלו בלתי מבוטלים ולא מובנים מאליהם

מירב כהן:  בדומה למשטר הדמוקרטי, גם הם נמצאים תחת איום מתמיד מצד קיצוניים ברחבי העולם

מירב כהן:  לא סתם מדינות שמהן הקואליציה הזו שואבת את ההשראה שלהן להפיכה המשטרית שלה, כמו הונגריה ופולין, הן בדיוק אותן מדינות שבהן חלה הנסיגה הבולטת ביותר ביחס לקהילה הלהט"בית בשנים האחרונות

מירב כהן:      המאבק המתמיד למען זכויות הוא שהוליד את מצעדי הגאווה – הראשון שבהם בשנת 1970 בניו יורק, על מנת לציין שנה למהומות Stonewall, ומשם זה הלך והתפשט ברחבי העולם

מירב כהן:  גם אנחנו כאן בישראל חוגגים השנה 30 שנים בדיוק לאירוע הגאווה הראשון שהתקיים אצלנו, בשנת 1993, בגינת שינקין בתל אביב, ו-25 שנה למצעד הגאווה הראשון, גם הוא בתל אביב

מירב כהן:  ב-25 השנים הללו הלכו וגדלו מצעדי הגאווה והתפשטו ברחבי הארץ

מירב כהן:  כיום צועדים ישראלים ותיירים מרחבי העולם, להט"בים לצד סטרייטים, שצועדים מתוך הזדהות עם הקהילה והערכים הליברליים הכל-כך כל כך חשובים שהיא מייצגת

מירב כהן:  עבורי זה אולי מייצג הכי טוב את קבלת האחר, את קבלת השונה ואת השוויון במדינה

מירב כהן:       באמת מרגש לראות את המצעדים ואת האירועים קורים בכל רחבי הארץ, מעפולה, טבריה, וכפר ורדים בצפון ועד חבל אילות ומצפה רמון בדרום

מירב כהן:  המצעדים האלה לא תמיד עוברים בשלום

מירב כהן:  לצערי יש מי שמנסה, לפעמים אפילו מצליח, לפגוע בצועדים

מירב כהן:  כירושלמית שצועדת מדי שנה במצעד הגאווה בעיר, הרצח הנורא של שירה בנקי, זיכרונה לברכה, לעולם לעולם לא יעזוב את מחשבותיי, וזה בליבי כל יום

מירב כהן:        אנחם נכנסים מוחרתיים לחודש הגאווה בישראל

מירב כהן:  מאות אלפים יצעדו ברחבי הארץ

מירב כהן:  אני קוראת מעל הבמה הזו לשר לביטחון לאומי איתמר בן גביר, אני קוראת לו ומזכירה לו שהאחריות לביטחון של האנשים האלה על הכתפיים שלו

מירב כהן:  אני מקווה שהוא ישמור את הדעות האישיות שלו לעצמו אבל יבין שכולנו בני אדם, ומגיע לאנשים האלה שיגנו עליהם

מירב כהן:  וחשוב השנה, חשוב במיוחד להגיע

מירב כהן:       בעוד שבוע בדיוק ייערך יום הקהילה הגאה כאן, בכנסת ישראל, שיזמנו כאן שורה של חברי כנסת – יוראי להב הרצנו, נעמה לזימי, עידן רול, אני – יחד עם האגודה למען הלהט"ב וארגונים חשובים נוספים

מירב כהן:  אני רוצה לנצל את הבמה הזו, את הבמה הממלכתית הזו, כדי להזמין באופן רשמי את ראשי הרשויות, את הרשות המבצעת, הממשלה, וגם המחוקקת, הכנסת, להשתתף באירוע הזה, בדיונים שיתקיימו בוועדות השונות, להקשיב, להכיר, לשאת דברים

מירב כהן:  אני פונה גם אל ראש הממשלה בנימין נתניהו, וכמובן ליושב-ראש הכנסת חבר הכנסת אמיר אוחנה: בואו ותהיו אורחי הכבוד שלנו

מירב כהן:  בואו ותוכיחו לנו שרשויות המדינה ימשיכו לתמוך בקהילה הגאה

מירב כהן:  תודה רבה לכם

מירב כהן:  תודה

אמיר אוחנה: תודה לחברת הכנסת מירב כהן

אמיר אוחנה:  חברת הכנסת שרן מרים השכל – איננה נמצאת, נכון? חברת הכנסת שרון ניר – גם היא לא כאן

אמיר אוחנה:  לכן חברת הכנסת נעמה לזימי תעלה ותבוא ותהיה אחרונת הדוברים לפני שהשרה עידית סילמן תשיב בשם הממשלה

אמיר אוחנה:  בבקשה, חברת הכנסת לזימי, עד חמש דקות לרשותך

נעמה לזימי: תודה רבה, כבוד יו"ר הכנסת

נעמה לזימי:  כנסת נכבדה, חבל לי שלא נמצאים פה יותר

אמיר אוחנה: יום שלישי

נעמה לזימי: כן

נעמה לזימי:  שלום גם לשותפים, שותפות, אדם, נועם, לינוי ומי שאני כאן לא מזהה

נעמה לזימי:  תודה לך, מירב, על היום החשוב וגם על העבודה החשובה שעשית בנושא הבאמת-משמעותי הזה, שהוא הבסיס, ועדיין לא, לצערנו

נעמה לזימי:      יום ציון מיוחד במאבק בהומופוביה, ביפוביה וטרנספוביה, ואני גם באתי לפה עם החולצה של המצעד הירושלמי – ביום חמישי

נעמה לזימי:  לרוב הייתי מגיעה למצעד החיפאי, כחיפאית, אבל מאז הרצח של שירה בנקי, זכרה לברכה, אני מגיעה כל שנה למצעד הירושלמי

נעמה לזימי:  הוא מצעד מאוד מיוחד; הוא מצעד מדהים, אפילו

נעמה לזימי:  הוא קהילתי, הוא מחבר, הוא מאוד מאוד אנושי במה שהוא מביא איתו

נעמה לזימי:  אין ספק שהעיר שאת כל כך אוהבת – והאמת שהיא גם מביאה איתה תוכן שגם בא לידי ביטוי במצעד החשוב הזה, ואני באמת חושבת שצריך לקרוא לכל מי שרוצה פה מדינה עם שוויון מלא וזכויות מלאות להגיע למצעד ביום חמישי, לעמוד אל מול גלי השנאה והגזענות

נעמה לזימי:      ביום ציון מיוחד תקין במדינה תקינה, מי שהיו נאבקים יחד בעד הקהילה הגאה היו הממשלה והכנסת יחד

נעמה לזימי:  בעולם מתוקן עם מציאות מתוקנת, מי שהיו מפגינים בעד הקהילה הגאה היו שרים וחברי כנסת מכל הקשת הפוליטית

נעמה לזימי:  אבל זה לא עולם מתוקן

נעמה לזימי:  זו בטח לא מדינה מתוקנת

נעמה לזימי:  בעולם שבו אנו חיים, תקציבי הממשלה לא מושקעים בתוכניות חינוך מכיל ושוויוני, אלא ביצירת רשת הפחדה לפיקוח וניטור תוכניות חינוך על ידי הרשות לזהות פשיסטית

נעמה לזימי:  במדינה שבה אנו חיים, התקציבים מופנים הרחק מהקהילה הגאה, ויזמנו פה כמה דיונים על מענים לקהילה הטרנסית, על דיור והכול, ואנחנו יודעות כמה שחסרים משאבים, והלוואי שכל הכסף שקיבל אבי מעוז היה הולך לצרכים לקהילה הגאה

נעמה לזימי:      בעוד המדינה מתגאה במצעדי הגאווה הגדולים בעולם וראש הממשלה מתפאר בך, יו"ר הכנסת מהקהילה הגאה, הקואליציה מסרבת לחוקק חוק איסור טיפולי המרה ותיקון לחוק-יסוד: כבוד האדם וחירותו לאיסור אפליה

נעמה לזימי:  אבל למה בכלל שישקיעו בחינוך לשוויון - - -     

אמיר אוחנה: את מרשה לי לשאול שאלה?     

נעמה לזימי: בוודאי

אמיר אוחנה: כמה חוקים העבירה הקואליציה הקודמת, שהיית חברה בה, בנושא הלהט"בי? אני מבטיח לך שמספר החוקים שהקואליציה הזו תעביר לא יפחת

נעמה לזימי: כבוד יו"ר הכנסת, דווקא אני שמחה ששאלת

נעמה לזימי:  אני אגיד לך שדווקא הכנסת שבה אני הייתי חברה שנה, שנה אחת, הרעיפה משאבים ותיקנה תקנות - -     

אמיר אוחנה: דיברת על חוקים, אז שאלתי על חוקים

נעמה לזימי: נכון

נעמה לזימי:  נכון

נעמה לזימי:  אני מייד עונה לך על זה

נעמה לזימי:  - - תיקנה תקנות - - -      

מירב כהן: לא

מירב כהן:  התרומה הגדולה שלנו הייתה בכך שקיבלנו החלטת ממשלה ראשונה בהיסטוריה שממשלת ישראל - - -      

אמיר אוחנה: אני שאלתי על חוקים, גברתי

אמיר אוחנה:  אני מחכה לתשובה, אולי אני אקבל

נעמה לזימי: להפך

נעמה לזימי:  אני עונה - - -      

אמיר אוחנה: שאני אומר מה היה מספר החוקים שהקואליציה הקודמת העבירה? שאני אומר את התשובה? התשובה היא אפס

אמיר אוחנה:  זו התשובה

מירב כהן: מאה אחוז

מירב כהן:  אבל עשינו משהו שאתם עכשיו לא מצליחים לבטל, למרות שאולי הייתם רוצים

אמיר אוחנה: לכל קואליציה ווליד טאהא שלה, בואו נאמר כך

מירב כהן: הקמנו יחידה ראשונה בממשלה שמטפלת בלהט"ב ופתחנו 100 בתים פתוחים ברחבי הארץ

נעמה לזימי: אני רוצה לענות לך

נעמה לזימי:  יותר מזה – לא, סליחה, וגם האפליה בין דם לדם

מירב כהן: ותמכנו בעמותות - - - החברה האזרחית

נעמה לזימי: וחוק, באמת, של איסור טיפולי המרה – בתקנות, לא חוק, סליחה, בתקנות של השר, שר הבריאות

אמיר אוחנה: חוקים

נעמה לזימי: אני איתך בזה, אני רוצה חוקים

אמיר אוחנה: תודה

אמיר אוחנה:  גם אני

נעמה לזימי: אתה יודע, אמיר, יו"ר הכנסת, בנושא הזה אני חושבת שצריך להתגבר גם על השותפים הבעייתיים

נעמה לזימי:  אבל אתה יודע מה ההבדל? אני אגיד לך מה ההבדל בין ווליד טאהא לאבי מעוז – שהוא לא פעל אקטיבית נגד הקהילה הגאה

נעמה לזימי:  דעותיו הן דעותיו, אבל זו לא דעה שצריך להרע את מצבם - -      

אמיר אוחנה: כמה - - -     

נעמה לזימי: - - זו לא דעה אקטיבית נגד פעולות

נעמה לזימי:  פה אתם לא יכולים לעשות שום דבר

אופיר כץ: נעמה, שכחתם איך הוא כינה אתכם ולא העזתם לצאת נגדו, אפילו

אופיר כץ:  לא העזתם לצאת נגדו

נעמה לזימי: פה אתם לא יכולים לעשות תקנה אחת טובה לקהילה הגאה

נעמה לזימי:  פה אני חוששת שיבטלו מה שעשינו

נעמה לזימי:  זאת הבעיה

נעמה לזימי:  אבי מעוז, בכבוד של מלך, מקבל פה 300 מיליון שקלים

נעמה לזימי:  יכולתם להיפרד ממנו כידידים - -      

אופיר כץ: אמרתם שאתם מכילים אותו

נעמה לזימי: - - הרי אתם לא חייבים אותו בקואליציה, היא אפילו לא נשענת עליו

נעמה לזימי:  הוא הפך להיות המצפן שלכם

נעמה לזימי:  אבל אתה יודע מה עוד היה בשנה שלנו? לא עלו פשעי השנאה, לא עלתה האלימות כלפי הקהילה הגאה, וזה ההבדל

נעמה לזימי:  ואני בוודאי לא אומרת שאתה אוחז בעמדות האלה

ניסים ואטורי: אתם - - - אותו - - - המצפן - - - זה אמיר אוחנה כמנהיג בליכוד – על מה את מדברת, תגידי לי?      

אמיר אוחנה: אני מאפשר עוד דקה

אמיר אוחנה:  אני מאריך לך בעוד דקה

נעמה לזימי: תודה רבה

נעמה לזימי:  אני לא רוצה לקחת את הזמן, למרות שמלא הבריזו, אז אפשר ככה להגמיש

נעמה לזימי:  אבל אני אומרת לך, אופיר - - -       

ניסים ואטורי: אצלנו, יושב-ראש הכנסת הוא מנהיג חברתי - - -     

אמיר אוחנה: הוספתי עוד דקה כי גם אני שאלתי שאלה - -       

קריאות: - - -      

אופיר כץ: לא, נעמה, יש משהו – מילא לא היית באה בטענות, אבל ווליד טאהא, אתם ישבתם איתו בקואליציה

נעמה לזימי: הפכתם את ווליד טאהא לגולת הכותרת כשאתם נותנים לאבי מעוז להיות סגן ראש הממשלה עם 300 מיליון שקל לניטור תכנים

אופיר כץ: אני אגיד לך למה – כי הוא כינה אותם "סוטים" ואתם אפילו לא יצאתם נגדו, כי פחדתם, שמרתם על הקואליציה

אופיר כץ:  הוא כינה אותם "סוטים" ולא העזתם לצאת נגדו כדי לשמור על הקואליציה שלכם

אופיר כץ:  את מדברת על הקואליציה שלנו? חבורת צבועים

נעמה לזימי: תקשיב, אני אצא על כל אחד שיהיה נגד הקהילה הגאה

נעמה לזימי:  אין לאף אחד חסינות, לא מי שיושב איתי ולא מי שלא יושב איתי

אופיר כץ: אמרתם שאתם מכילים אותו

אופיר כץ:  "סוטים" הוא אמר

אופיר כץ:  אתם מכילים אותו

נעמה לזימי: אני אומרת לך חד-משמעית: ווליד טאהא לא עצר אף מגמה פרו-להט"בית בכנסת הקודמת

נעמה לזימי:  אתם עוצרים

אופיר כץ: מי עצר?     

נעמה לזימי: אתם נותנים לו להכתיב, וזה ההבדל

אופיר כץ: הכספים של היושב-ראש והכספים הקואליציוניים שהוא נתן – מישהו העז לעצור את זה? אמרתם "תקציבים"

נעמה לזימי: יש לי נאום

נעמה לזימי:  אני אשמח

אמיר אוחנה: יש נאום

אמיר אוחנה:  חבריי, יש נאום

מירב כהן: אבל בואו נסכם שאנחנו נתמוך בכל חקיקה שתביאו - - -     

נעמה לזימי: בוודאי

נעמה לזימי:  זה בדיוק – לנו יש כאבי בטן, מירב

אמיר אוחנה: אני אציע את ההצעה הבאה

אמיר אוחנה:  רגע, חברת הכנסת לזימי

מירב כהן: בכל חקיקה שתביאו נתמוך

נעמה לזימי: לנו יש כאבי בטן

נעמה לזימי:  אנחנו נתמוך בכל דבר טוב

נעמה לזימי:  הם יודעים את זה, הם יודעים שאנחנו שותפים מלאים שלהם

אמיר אוחנה: חברת הכנסת לזימי וחברת הכנסת כהן, אני אציע את ההצעה הבאה

אמיר אוחנה:  אולי היא תתקבל ואולי לא

נעמה לזימי: אשמח

אמיר אוחנה: בואו ננסה, את היום החשוב הזה, את הנושא החשוב הזה, לא להפוך לכלי לניגוח פוליטי - -     

מירב כהן: אתה עשית את זה

אמיר אוחנה: - - אלא לעשות משהו שאני חושב שרוב חברי הבית יכולים להסכים עליו

אמיר אוחנה:  בואו ננסה

מירב כהן: יושב-ראש הכנסת, כל חקיקה שתביא למען הקהילה, אני וכל מפלגתי נתמוך

אמיר אוחנה: אז למה לא הבאתם בכנסת הקודמת?     

מירב כהן: כי לא היה לנו רוב

אמיר אוחנה: אגב, יושב לפניכם חבר הכנסת שלדעתי, ואפשר לבדוק את זה, הצביע הכי הרבה פעמים נגד עמדת הקואליציה שהוא היה חלק ממנה, וזה היה שמונה פעמים לפחות, בהצעות חוק להט"ביות

אמיר אוחנה:  תמיד הצבעתי בעד

נעמה לזימי: אבל זאת הבעיה – שהקואליציה שלך - - -      

מירב כהן: בכל חקיקה שתביאו, למרות שאנחנו באופוזיציה, נתמוך

מירב כהן:  אנחנו נתמוך אם תביאו חקיקה

אמיר אוחנה: אני לא יודע אם את, חברת הכנסת מירב כהן, פעם אחת הצבעת נגד עמדת הסיעה שלך

אמיר אוחנה:  קרה פעם? אפשר לשמוע?     

מירב כהן: אני שמעתי שאתה יצאת מהמליאה

מירב כהן:  אני שמעתי שיצאת מהמליאה

נעמה לזימי: הבעיה היא שהשותפים שלך לא מכבדים את אורח חייך, והוא לגיטימי כמו כל אורח חיים אחר

נעמה לזימי:  כאן הבעיה

נעמה לזימי:  ואני אגיד לך מה הבעיה

נעמה לזימי:  אמרה בצדק מירב שאם היה רוב, היינו יכולים להעביר

נעמה לזימי:  אבל לכם לא היו כאבי בטן על כלום

נעמה לזימי:  זאת אומרת, גם אם היינו מנסים לעשות משהו מעל הראש של מי שלא מסכים – אתם לא הסכמתם

מירב כהן: נתמוך בכל חקיקה שתביאו

אופיר כץ: לא ניסיתם בכלל

מירב כהן: כל חקיקה שתביאו, נתמוך בה

אמיר אוחנה: עכשיו, כשאתם באופוזיציה, בסדר

אופיר כץ: נעמה, לא ניסיתם

אופיר כץ:  די, את לא יכולה לשנות מה שהיה

אופיר כץ:  יש עובדות - - - לא ניסיתם

אופיר כץ:  לכן - - -     

נעמה לזימי: איך אתה מדבר בכזה להט כשאבי מעוז קיבל השבוע 300 מיליון שקל

נעמה לזימי:  איך? איך, אופיר? אני לא מבינה איך אפשר להגן על הדבר הזה

אופיר כץ: - - -     

נעמה לזימי: גדול ההומופובים במדינה שהגיע לכנסת – להיות סגן ראש הממשלה

אמיר אוחנה: חברות וחברי הכנסת, הדיון הוא ער, כמו שאנחנו רואים, אבל אני אאפשר לך לחזור לנאום, ונסיים

אמיר אוחנה:  בבקשה

נעמה לזימי: תודה רבה

נעמה לזימי:      אבל למה בכלל שישקיעו בחינוך לשוויון? שר האוצר אמר בעצמו שהוא הומופוב גאה

נעמה לזימי:  נשמח לגינוי

נעמה לזימי:  למה שידאגו לזכות לביטחון ברחובות בתקופה שבה האלימות נגד להט"בים מרקיעה שחקים? שר הביטחון הלאומי ייצג את אחיו של הרוצח הנתעב ישי שליסל, וחושב שמתן מקום לכולם בחברה זה טרור להט"בי

נעמה לזימי:  למה שיקדמו איזושהי פיסת אידיאולוגיה נאורה ומכילה כשבכנסת בשליטתם לראשונה מסתובב על בסיס יומי יו"ר ארגון להב"ה בנצי גופשטיין – מסתובב בגאווה גדולה בכנסת יום-יום

נעמה לזימי:  יש יום שאת לא רואה אותו פה?     

מירב כהן: כל יום

נעמה לזימי: כל יום

נעמה לזימי:  זו המדינה שאנחנו חיים בה

נעמה לזימי:  מדינה שהציבור שלה יותר סולידרי, אוהב אדם ומכבד מהפוליטיקאים שלה; מדינה שבה שרי הממשלה צריכים ללמוד אהבת אדם מהמפגינים נגדם, ודוגמה אישית לערבות ההדדית – מהמצביעים שלהם

נעמה לזימי:      הרבה שנים המציאות הזו העציבה אותי, אבל היום אני מבינה שהעיקר הוא לשנות אותה

נעמה לזימי:  בעולם מתוקן הייתי מזמינה את שרי הממשלה להצטרף למצעד הגאווה, אבל זה, רבותיי, עדיין לא עולם מתוקן

נעמה לזימי:  זו מדינת ישראל 2023, מדינה שבה עלו פי חמישה הדיווחים על מקרי הלהט"בופוביה במרחב הציבורי – בזמן שלכם, עכשיו, כמה חודשים

נעמה לזימי:  לא רק הרס כלכלה ודברים אחרים, גם עליית מקרי שנאה

נעמה לזימי:  והממשלה שותקת, כי אף אחד לא מגיב על זה

נעמה לזימי:  מדינה שבה עלו פי שמונה הדיווחים על אפליה בבתי עסק על רקע להט"בי

אמיר אוחנה: אני רואה שלגברתי יש עוד הרבה

אמיר אוחנה:  אני אומנם הייתי ליברלי עם הזמנים, אבל זה עד חמש דקות

אמיר אוחנה:  אנחנו עברנו מזמן

נעמה לזימי: אני רק אסיים בשיר של נעם חורב

נעמה לזימי:  זה בסדר?     

אמיר אוחנה: מאה אחוז

נעמה לזימי: אני רק אסיים פה את החלק הזה: יו"ר ועדת החוקה מקדם שהאפליה הזו תהיה חוקית; מדינה שנחטפה על ידי מפלגות שונאות אדם – כן, נעם – גזעניות, הומופוביות, ביפוביות, טרנסופוביות חשוכות; מדינה שבה ילדים וילדות מהקהילה הגאה צריכים ללכת כל בוקר את הדרך הארוכה לבית הספר רק כי מחכים להם בשער הראשי בריונים הומופובים שממשלת ישראל לא עושה כלום כדי ללמד אותם שבחברה שלנו צריך להיות מקום לכולם ללא הבדלי דת, לאום, גזע, מין – וביום הזה במיוחד מגדר או נטייה מינית

נעמה לזימי:  לכן אני רוצה להקריא קטע שכתב המשורר המדהים והרגיש נועם חורב, בדיוק על הדרך הארוכה לבית הספר

נעמה לזימי:      "הדרך הארוכה לבית הספר", נועם חורב

נעמה לזימי:  "כשהייתי בכיתה ו', הייתי לוקח את הדרך הארוכה לבית הספר

נעמה לזימי:  תכלס יכולתי להגיע בארבע דקות בדיוק, אבל בכל בוקר הייתי יוצא 20 דקות מוקדם יותר ועושה עיקוף

נעמה לזימי:  במקום ללכת דוך ולהגיע, הייתי פונה ימינה, חותך לשדה רחב ידיים ונכנס מהשער האחורי

נעמה לזימי:  תמונה מצחיקה – ילד קטן עם ילקוט גדול, חמוש בחולצת בית ספר כתומה ובעיניים ירוקות, צועד בשביל עפר נטוש, בתוך שדה ענק, ומשאיר ענן אבק מאחוריו

נעמה לזימי:  ככה יום-יום במשך שנה שלמה

נעמה לזימי:  בשום אופן לא הסכמתי להיכנס מהשער הקדמי

נעמה לזימי:  השער הקדמי היה, מבחינתי, גם השר לגיהינום

נעמה לזימי:  בכל בוקר חיכה שם בריון שעשה את המוות לכל מי שלא בא לו טוב; פעם לילד ג'ינג'י, פעם לילדה עם גשר בשיניים, פעם לילד שמן, פעם לילדה רוסייה

נעמה לזימי:  ואני, אני הייתי טרף קל בשבילו, ילד עדין שאוהב לצייר ולכתוב שירים בעפולה של שנות התשעים, שנטפה מצ'ואיזם ופטריארכיה" – אתה מחייך – "יא הומו

נעמה לזימי:  ואז זה קוקסינל

נעמה לזימי:  ואז יריקה

נעמה לזימי:  ואז צחוק של ילד אחד

נעמה לזימי:  ואז צחוק של עשרה

נעמה לזימי:  ככה הייתי פותח את הבוקר, כשהוא יורה על אוטומט, מרוקן עליי מחסנית של עלבונות, ולא מפסיק עד שהייתי נבלע בתוך הבניין, מכופף מבושה ומחורר מהמילים שלו

נעמה לזימי:  התביישתי לספר למישהו, אז הייתי נושך את השפתיים בגאווה כדי לא לבכות, סופר עד עשר ורץ פנימה

נעמה לזימי:  הסיפור הזה לא נפסק, אז מצאתי לעצמי את הפתרון – לעשות את הדרך הארוכה

נעמה לזימי:  השנים חלפו והחיים לימדו אותי שהמושג הזה – בריונות – לא שייך רק לעולמם של הילדים

נעמה לזימי:  לפעמים ילדים בריונים הופכים להיות מבוגרים בריונים, ואותם בריונים שסבלו מהם בבית הספר הופכים להיות אלה שמקללים בטוקבקים, אלה שחותכים בכביש, אלה שזורקים כיסאות פלסטיק, אלה שמכים את הנשים שלהם, אלה שדוקרים במועדון

נעמה לזימי:  ובדיוק כמו שהבריון ההוא לא נתן לי להיכנס בשער בית הספר כשהייתי ילד, ככה קמו עכשיו בריונים חדשים שמנסים לחסום לי את הכניסה

נעמה לזימי:  שמארגנים עליי חרם

נעמה לזימי:  שמונעים ממני טיפול רפואי או חופשה בצימר

נעמה לזימי:  בריונים שנותנים לגיטימציה לכל מקום שמסרב לתת לי שירות בחסות החוק או בחסות אנשים שהחליטו לתווך לי את אלוהים

נעמה לזימי:  העניין הוא כזה – הבריונים אולי נשארו אותם בריונים, אבל אני לא נשארתי אותו אני

נעמה לזימי:  אתה מתבגר ולומד שדווקא בריונים הם הפחדנים הכי גדולים

נעמה לזימי:  אז אני כבר לא נבהל מבריונים, לא מפחד מהם, לא נושך שפתיים, לא מוכן לסבול יותר

נעמה לזימי:  אם כבר, אני מרחם עליהם

נעמה לזימי:  המלחמה הזאת היא כבר מזמן לא רק מלחמה של להט"בים

נעמה לזימי:  היא מלחמה של כל מי שהרגיש פעם שונה

נעמה לזימי:  של כל מי שבז לבריונות

נעמה לזימי:  של כל מי שמבין שנחצה פה גבול ואנחנו כבר באזור מסוכן"

אמיר אוחנה: גברתי, ממש לסיום

אמיר אוחנה:  באמת

נעמה לזימי: כן, אני מסיימת

נעמה לזימי:      "דמיינו סיטואציה שבה הילד שלכם, במשך שנה שלמה, הולך את הדרך הארוכה לבית הספר כי מציקים לו

נעמה לזימי:  דמיינו שבעלי אולם אירועים מסרבים לערוך לו בר-מצווה אצלם במקום

נעמה לזימי:  דמיינו רגע סיטואציה שבה הילד שלכם נזקק לטיפול רפואי, אבל הרופא מסרב לטפל בו

נעמה לזימי:  חיים עם זה בשלום? בחייאת, עברנו מספיק

נעמה לזימי:  הקהילה הזו הסתתרה במחילות, סבלה משנאה עצמית, מאפליה, מהשפלה, מנידוי

נעמה לזימי:  כל כך הרבה אנשים הקריבו את חייהם כדי שאף אחד יותר, אף פעם, לא יעשה את הדרך הארוכה לבית הספר

נעמה לזימי:  לא אני

נעמה לזימי:  לא אתם

נעמה לזימי:  לא הילדים שלכם

נעמה לזימי:  אם חשבתם שאנחנו עושים הרבה רעש כשאנחנו עומדים על משאיות במצעד הגאווה, חכו תראו מה יקרה כשנצא למלחמה"

נעמה לזימי:      אז אני רוצה לומר לכם – זה כבר לא נועם חורב – שאני איתכם ואיתכן במלחמה למען קידוש המשפט "ואהבת לרעך כמוך", ונתראה במצעד בירושלים

נעמה לזימי:  תודה רבה, יו"ר הכנסת, ותודה רבה על הזמן הנוסף

אמיר אוחנה: אני מודה לחברת הכנסת נעמה לזימי, ולמרות שאמרתי שחברת הכנסת לזימי תהיה האחרונה לשלב זה, לבקשתה, אני אאפשר גם לחברת הכנסת שרון ניר

נעמה לזימי: אז טוב שהארכתי

אמיר אוחנה: אחריה אני אאפשר גם, כמובן, לשרה עידית סילמן לסכם בשם הממשלה, לפני שנעבור לנושא הבא

אמיר אוחנה:  עד חמש דקות, גברתי

אמיר אוחנה:  נא לנסות להקפיד על מסגרת הזמן

שרון ניר: תודה רבה, אדוני

שרון ניר:  אדוני היושב-ראש, חבריי חברי הכנסת, אנחנו מציינים היום את היום הבין-לאומי נגד הומופוביה, טרנסופוביה וביפוביה

אמיר אוחנה: אפשר, אגב, לתקן

אמיר אוחנה:  זה "להט"בופוביה"

אמיר אוחנה:  את הלמ"ד שכחו פה, מי שרשם את זה

אמיר אוחנה:  יש גם למ"ד

שרון ניר: נכון

שרון ניר:  יום חשוב, שצריך להזכיר לכולנו את הכתוב בספר בראשית, פרק ט': "חביב אדם שנברא בצלם", וכך ראוי שננהג

שרון ניר:  כולם צריכים לכבד את כולם

שרון ניר:  במגילת העצמאות כתוב שמדינת ישראל תקיים שוויון זכויות חברתי ומדיני גמור לכל אזרחיה בלי הבדל דת, גזע ומין, והיום אני בוחרת להוסיף כאן: גם בלי הבדלי נטייה מינית

שרון ניר:  קהילת הלהט"בים ראויה לשוויון זכויות, נקודה

שרון ניר:  מטרת היום היא להעלות את המודעות לאלימות ואפליה, שעדיין קיימות, לצערי, כנגד להט"בים

שרון ניר:  יתרה מזו, לדאבוני, בשנים האחרונות חלה עלייה מטרידה ממש בהיקף אירועי האלימות בכלל והאלימות כנגד הציבור הלהט"בי בפרט

שרון ניר:  יש להוקיע את האלימות בקרבנו ולבחון באופן ביקורתי כיצד עלינו כחברה לטפל בשורש הבעיה

שרון ניר:  אסור בתכלית האיסור להלבין, להתעלם מאפליה או להתייחס לקהילת הלהט"בים כאל אזרחים סוג ב'

שרון ניר:  אסור להסכים לכך שלהט"בים לא יוכלו להינשא במדינה שלהם, ואני מוקיעה מכול וכול שיח פוגעני ולא מכבד כלפי הקהילה הלהט"בית

שרון ניר:  זה מתחיל, אגב, בבית הזה

שרון ניר:  כולנו צריכים להוקיע את מי שמעז לכנות להט"בים "סוטים" או את מי שמתכחש למשפחות חד-מיניות

שרון ניר:  משפחה זה אימא ואבא, וזה יכול להיות גם אבא ואבא, וזה יכול להיות גם אימא ואימא

שרון ניר:  אין לאף אחד מונופול או סמכות לכפות על האחר את העדפותיו ואין לאף אחד סמכות להחליט מהי משפחה ומה לא

שרון ניר:       המאבק הציבורי של קהילת הלהט"ב לאורך השנים בעולמות החקיקה, המדיניות והמשאבים הוביל אומנם להישגים משמעותיים, אך זה לא מספיק

שרון ניר:  גם היום נמנעות זכויות בסיסיות מהקהילה

שרון ניר:  לפי האגודה למען הלהט"בים, בשנת 2020 התרחש מקרה להט"בפובי בכל שלוש שעות

שרון ניר:  תחשבו, כל שלוש שעות יש מקרה שנאה להט"בופובי כנגד להט"בים

שרון ניר:  זה נתון מקומם

שרון ניר:  באותה שנה נרשמה עלייה של 27% במספר מקרי האפליה שדווחו לאגודה ועלייה של 16% במספר הצעירים והצעירות שנאלצו לעזוב את הבית, את הקן שלהם

שרון ניר:  אלו נתונים שכחברה אסור לנו להישאר אדישים אליהם

שרון ניר:  אנחנו מוכרחים להתעורר בעניין הזה

שרון ניר:  אסור להסכים עם להט"בפוביה ואפליה המובילה לדיכוי, הסתרה, בושה ופחד

שרון ניר:  יש בארץ עשרות אלפי אנשים שמתביישים בנטייה המינית שלהם, שמפחדים מהתגובה של הסביבה שלהם

שרון ניר:  זה לא מתקבל על הדעת

שרון ניר:  זה מתחיל בבתים של כולנו ועובר לערכים שהילדים שלנו סופגים במערכת החינוך

שרון ניר:  עלינו להרבות בהטמעת ערכים של אהבת האדם וקבלת האחר בכל מסגרת אפשרית

שרון ניר:       וכאן המקום לציין, אדוני, שלא ייתכן שבממשלת ישראל יכהן סגן שר להט"בפובי שרק לפני חודש הוציא איגרת לחברי מפלגתו ובה הוא כתב על יושב-ראש הכנסת את הדברים הבאים: "התמלאתי בושה וכאב עד לעומק נשמתי, עת מדינת ישראל ונציגיה הרשמיים, בטקס רשמי לזכר קדושי השואה ובעוד אירועים וטקסים ממלכתיים ביום הזיכרון וביום העצמאות, מכריזים לעיני כל העולם על יו"ר הכנסת ובן זוגו, כאילו מדובר בנורמה יהודית אותנטית מקובלת"

שרון ניר:  אותו סגן שר, אדוני, קיבל השבוע תקציב של 285 מיליון שקלים כדי לפקח על התכנים שהילדים שלנו ילמדו בבית הספר

שרון ניר:  נתנו להומופוב הכי גדול בממשלה הזאת לפקח על תוכני הלימוד של הילדים שלנו כדי שיוכל לפגוע בערכי קבלת האחר

שרון ניר:       בתפקידי האחרון, אדוני, הייתי יועצת הרמטכ"ל לענייני מגדר בצבא, ואני גאה לומר שבצבא זה נראה אחרת

שרון ניר:  כחלק מהתפקיד שלי, עבדנו רבות על קבלה ושילוב של קהילת הלהט"ב בצה"ל

שרון ניר:  עשינו הכול כדי לגרום לכולם להרגיש שייכים ובטוחים, כאילו צה"ל הוא הבית שלהם, של כל החיילים

שרון ניר:  דאגנו שיהיה להם למי לפנות, כי מגיע להם, כי זו זכותם

שרון ניר:       קהילת הלהט"ב היא חלק מאיתנו

שרון ניר:  הם אזרחי המדינה לא פחות מאף אחד אחר

שרון ניר:  אנחנו חייבים להילחם למען זכויות הקהילה ולא לאפשר לאף אחד להדיר אף אחד בשל נטייתו המינית

אמיר אוחנה: אני מודה מאוד לחברת הכנסת שרון ניר, ומזמין את השרה, כבוד השרה עידית סילמן, להשיב בשם הממשלה

אמיר אוחנה:  בבקשה

עידית סילמן: קודם כול, אני רוצה להספיד, ולהשתתף בכאבו של הציבור הענק ששתה בצמא את תורתו של מר"ן הרב אדלשטיין, זכר צדיק לברכה, שהקדיש את חייו למען לימוד התורה, פעל רבות לחיזוק אהבת ישראל, אהבת חינם; תכונת אופי חזקה מאוד שבלטה אצלו זה להרבות כמה שיותר באהבת חינם בין כולם

עידית סילמן:  עולם התורה איבד היום מנהיג דור ותלמיד חכם גדול

עידית סילמן:      אני רוצה להוסיף שמפה אנחנו, כממשלה, שולחים תנחומים – וגם אני, מעומק הלב – גם למשפחתו של מאיר תמרי, זיכרונו לברכה, הי"ד, שנרצח היום בפיגוע ירי סמוך ליישוב חרמש שבו הוא התגורר, אב לשני ילדים

עידית סילמן:  אני סמוכה ובטוחה כי כוחות הביטחון יעשו הכול וישיגו את המרצחים הנתעבים ויבואו איתם חשבון

עידית סילמן:       התשובה שאני אביא עכשיו היא תשובה בשם השר שיקלי, השר לשוויון חברתי – אני אביא את התייחסותו של השר לציון היום הזה

עידית סילמן:  אז אדוני היושב-ראש, חברי הכנסת, קהל יקר, במישור הזה של הלהט"בופוביה הממשלה מסייעת בכלים שונים לקידום מודעות, סובלנות והגנה

עידית סילמן:  במשרד לשוויון חברתי פועלת היחידה לקידום אוכלוסיות הלהט"ב, המפתחת מענים בזירה המוניציפלית, הרוחבית והממשלתית עבור אוכלוסיות הלהט"ב, המתמודדות עם אתגרים שונים בחיי היום-יום, ובהם גם הלהט"בופוביה

עידית סילמן:  במסגרת זו מתבצעות הכשרות לנותני השירותים ברשויות, כמו שוטרים, אנשי טיפול ומורים, במטרה להפחית ניכור ולבצע התאמות נדרשות לשירות הניתן עבור אותן אוכלוסיות מתוך היכרות עם הצרכים הרלוונטיים

עידית סילמן:       כמו כן נערכים ימי הכשרה למעסיקים ברשויות השותפות למיזם כדי להבטיח סביבת עבודה נעימה ובטוחה לעובדים, ובפרט עבור אוכלוסיות טרנס, שסובלות מאפליה עקבית בקבלה לעבודה

עידית סילמן:  המשרד משתף פעולה עם משרד הבריאות לטובת הכשרות לצוותים רפואיים, להנגשת שירותי הרפואה לאוכלוסיות הלהט"ב, והמשרד מתכנן שיתופי פעולה נוספים עם משרדי הרווחה, החינוך והביטחון הלאומי

עידית סילמן:  תודה רבה

אמיר אוחנה: אני מודה מאוד לשרה עידית סילמן

אמיר אוחנה: נעבור לנושא הבא על סדר-היום – החלטות ועדת הכנסת בדבר העברת הצעות חוק מוועדה לוועדה

אמיר אוחנה:  אני מזמין את יושב-ראש ועדת הכנסת חבר הכנסת אופיר כץ להציג את החלטות ועדת הכנסת, בבקשה

אמיר אוחנה:  לאחר מכן אנחנו נקיים שלוש הצבעות ברצף על סעיפים קטנים (א) (ב) ו-(ג) לסעיף 4 שמונח לפניכם, שאותם יציג כעת יושב-ראש ועדת הכנסת

אמיר אוחנה:  בבקשה

): תודה רבה, אדוני היושב-ראש

):  גברתי השרה, חברי הכנסת, ועדת הכנסת החליטה בישיבתה היום כי ועדת הפנים והגנת הסביבה תדון בהצעות החוק הבאות: 1

):  הצעת חוק הדרכונים (תיקון מס' 10), התשפ"ג–2023; 2

):  הצעת חוק הדרכונים (תיקון – מתן דרכון לעולה), התשפ"ג–2022, של חבר הכנסת יוסף טייב

):       אני אקריא את שלושתן ביחד?      

אמיר אוחנה: כן, ונסביר את שלושתן ביחד

): הכנסת החליטה בישיבתה ביום י"ג באדר התשפ"ג, 6 במרץ 2023, להעביר את הצעות החוק הבאות לדיון בוועדת הבריאות: 1

):  הצעת חוק העונשין (תיקון – החמרת ענישה בשל תקיפת צוות רפואי), התשפ"ג–2022, פ/392/25, של חבר הכנסת אופיר כץ; 2

):  הצעת חוק העונשין (תיקון – החמרת הענישה על עבירות כלפי אנשי צוות רפואי), התשפ"ג–2022, פ/827/25, של חבר הכנסת אחמד טיבי; 3

):  הצעת חוק העונשין (תיקון – החמרת הענישה על עבירות כפי אנשי צוות רפואי), התשפ"ג–2023, פ/2066/25, של חבר הכנסת אביגדור ליברמן וקבוצת חברי הכנסת; 4

):  הצעת חוק העונשין (תיקון – תקיפת עובד ציבור מטפל), התשפ"ג–2023, פ/2361/25, של חבר הכנסת גדעון סער; 5

):  הצעת חוק העונשין (תיקון – החמרת ענישה בשל תקיפת צוות רפואי), התשפ"ג–2023, פ/2456/25, של חבר הכנסת יאסר חוג'יראת וקבוצת חברי הכנסת

):        ועדת הכנסת ממליצה לכנסת להעביר את הצעות החוק האמורות מוועדת הבריאות לדיון בוועדת החוקה, חוק ומשפט, לשם הכנתן לקריאה הראשונה

):       הכנסת החליטה בישיבתה ביום כ"ד בשבט התשפ"ג, 15 בפברואר 2023, להעביר את הצעות החוק הבאות לדיון בוועדה לביטחון לאומי: 1

):  הצעת חוק גירוש משפחות מחבלים, התשפ"ג–2022, פ/729/25, של חבר הכנסת חנוך דב מלביצקי; 2

):  הצעת חוק גירוש משפחות מחבלים, התשפ"ג–2023, פ/1299/25, של חבר הכנסת אליהו רביבו; 3

):  הצעת חוק גירוש משפחות מחבלים, התשפ"ג–2023, פ/1700/25, של חבר הכנסת עודד פורר וקבוצת חברי הכנסת

):       ועדת הכנסת ממליצה לכנסת להעביר את הצעות החוק האמורות מהוועדה לביטחון לאומי לוועדת הכנסת לשם הכנתן לקריאה הראשונה

):       הכנסת החליטה בישיבתה ביום כ"ד בשבט התשפ"ג, 15 בפברואר 2023, להעביר את הצעת חוק תקיפה מינית על רקע לאומני (הרחבת הענישה על עבירות מין כדין ענישה בגין מעשה טרור), התשפ"ג–2022, פ/715/25, של חברת הכנסת יוליה מלינובסקי וקבוצת חברי הכנסת, לדיון בוועדה לביטחון לאומי

):  ועדת הכנסת ממליצה לכנסת להעביר את הצעת החוק האמורה מהוועדה לביטחון לאומי לוועדה משותפת של הוועדה לביטחון לאומי והוועדה לקידום מעמד האישה ולשוויון מגדרי

):  הוועדה תהיה בת עשרה חברים, חמישה חברים מכל ועדה, בהרכב הבא: מטעם הוועדה לביטחון לאומי – חברי הכנסת צביקה פוגל, שיכהן גם כיושב-ראש, סימון מושיאשוילי, ישראל אייכלר, צבי סוכות וחמד עמאר; מטעם הוועדה לקידום מעמד האישה ולשוויון מגדרי – חברי הכנסת אלי דלל, קטי שטרית, מירב בן ארי, פנינה תמנו ואימאן ח'טיב יאסין

):       כמו כן קבעה ועדת הכנסת כי הצעת החוק למניעת הטרדה מינית (תיקון – החמרת ענישה בעבירות טרור לאומני), התשפ"ג–2023, פ/2639/25, של חברי הכנסת לימור סון הר מלך ויצחק קרויזר, תידון בוועדה האמורה

):       אבקש את אישורה של הכנסת להמלצות אלו

אמיר אוחנה: אני מאוד מודה ליושב-ראש ועדת הכנסת על דבריו

אמיר אוחנה:      כעת נעבור לשלוש הצבעות אלקטרוניות, שיהיו ברצף

אמיר אוחנה:  אנחנו מדברים על סעיף 4, הסעיף האחרון בסדר-היום

אמיר אוחנה:  אנחנו נצביע תחילה על סעיף קטן (א) כפי שהוצג כאן

אמיר אוחנה:  מוכנים להצבעה? בבקשה

אמיר אוחנה:  הצבעה

אמיר אוחנה: בעד הצעת ועדת הכנסת – 4 

אמיר אוחנה: נמנעים – אין 

אמיר אוחנה: ארבעה בעד, אין מתנגדים ואין נמנעים

אמיר אוחנה:  אני קובע כי ההצעה בסעיף קטן (א) לסעיף 4 לסדר-היום התקבלה

אמיר אוחנה:       נעבור להצבעה על סעיף קטן (ב)

אמיר אוחנה:  הצבעה

אמיר אוחנה: בעד הצעת ועדת הכנסת – 4 

אמיר אוחנה: נמנעים – אין 

אמיר אוחנה: ארבעה בעד, אין מתנגדים ואין נמנעים

אמיר אוחנה:  אני קובע כי גם הצעה (ב) התקבלה

אמיר אוחנה:      כעת נעבור להצביע על סעיף קטן (ג)

אמיר אוחנה:  הצבעה

אמיר אוחנה: בעד – 4 

אמיר אוחנה: נמנעים – אין  

אמיר אוחנה: ארבעה בעד, אין מתנגדים ואין נמנעים

אמיר אוחנה:  אני קובע כי גם סעיף קטן (ג) התקבל, ולפיכך כל ההצעות המנויות בסעיף 4 לסדר-היום התקבלו

אמיר אוחנה:      חברי הכנסת, תם סדר-היום

אמיר אוחנה:  הישיבה הבאה תתקיים מחר, יום רביעי י"א בסיוון התשפ"ג, 31 במאי 2023, בשעה 11:00

אמיר אוחנה:  ישיבה זו נעולה